ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท บริการเชื้อเพลิงการบินกรุงเทพ จำกัด (มหาชน) หรือ “BAFS”
เป็นบริษัทที่ให้บริการระบบเติมน้ำมันอากาศยาน ณ ท่าอากาศยานสุวรรณภูมิ ท่าอากาศยานดอนเมือง
ท่าอากาศยานสมุย และท่าอากาศยานสุโขทัย
โดยดำเนินธุรกิจทางด้านการบริหารการจัดเก็บน้ำมันเชื้อเพลิงอากาศยาน
การส่งน้ำมันอากาศยานผ่านระบบโครงข่ายท่อแรงดันสูง
และให้บริการเติมน้ำมันเชื้อเพลิงแก่อากาศยาน ผู้ถือหุ้นหลักของบริษัทในปัจจุบัน ได้แก่ บริษัท
การบินไทย จำกัด (มหาชน) บริษัท เชฟรอน (ไทย) จำกัด บริษัท ปตท. จำกัด (มหาชน) บริษัท
เอสโซ่ ประเทศไทย จำกัด (มหาชน) บริษัท เชลล์แห่งประเทศไทย จำกัด บริษัท
ท่าอากาศยานไทย จำกัด (มหาชน) บริษัท แอร์ โททาล (ประเทศไทย) จำกัด บริษัท สิงคโปร์
ปิโตรเลียม (ประเทศไทย) จำกัด และ บริษัท ซัสโก้ ดีลเลอร์ส จำกัด

นอกเหนือจากการให้บริการที่ท่าอากาศยานทั้ง 4 แห่งข้างต้นนั้น
บริษัทยังมีโครงการขยายการให้บริการระบบคลังน้ำมันอากาศยานและระบบเติมน้ำมันอากาศยาน ณ
ท่าอากาศยานตราด ตามที่บริษัท การบินกรุงเทพ จำกัด (มหาชน)
ซึ่งเป็นผู้บริหารท่าอากาศยานตราด ได้แจ้งความประสงค์ให้บริษัทเป็นผู้ให้บริการ ภายในไตรมาสที่
3/2557

นอกจากนี้ บริษัทมีการประกอบธุรกิจผ่านบริษัทย่อย ได้แก่ บริษัท ไทยเชื้อเพลิงการบิน จำกัด
(TARCO) บริษัท ขนส่งน้ำมันทางท่อ จำกัด (FPT) บริษัท เจพี-วัน แอสเซ็ท จำกัด
(JP-One)[1] และบริษัท บริการน้ำมันอากาศยาน จำกัด (IPS)

1.  วิสัยทัศน์ เป้าประสงค์ และกลยุทธ์ในการดำเนินธุรกิจ

วิสัยทัศน์ (Vision) มุ่งมั่นสู่ธุรกิจบริการพลังงานครบวงจรที่ใส่ใจสิ่งแวดล้อม : Fulfill Green
Energy Services

เป้าประสงค์ (Goals) 4
ด้านซึ่งมีความสอดคล้องและสนับสนุนกระบวนการทำงานแต่ละด้านเพื่อการเติบโตในธุรกิจอย่างยั่งยืนและผลักดันให้บริษัทบรรลุวิสัยทัศน์อันประกอบด้วย

1)  ด้านการเงิน : เติบโตอย่างยั่งยืนและให้ผลตอบแทนต่อผู้ถือหุ้นอย่างสม่ำเสมอ

2)  ด้านลูกค้าและผู้มีส่วนได้ส่วนเสีย : สร้างความไว้วางใจสูงสุดให้ลูกค้าเกิดความจงรักภักดี

3)  ด้านกระบวนการทำงานภายใน : เป็นเลิศด้านกระบวนการและใส่ใจสิ่งแวดล้อม

4)  ด้านการเรียนรู้และพัฒนา :
    พัฒนาศักยภาพบุคลากรควบคู่จริยธรรมเพื่อการทำงานอย่างมีความสุข

บริษัทมุ่งพัฒนาธุรกิจด้วยการกำหนดกลยุทธ์เติบโตในอุตสาหกรรมเดิมซึ่งเป็นการดำเนินธุรกิจในอุตสาหกรรมที่กลุ่มบริษัทมีความเชี่ยวชาญ
(Growth Horizontal Integration) โดยประกอบด้วย ส่วนแรก
คือการขยายธุรกิจให้บริการระบบเติมน้ำมันอากาศยาน
ซึ่งเติบโตควบคู่ไปกับการเติบโตของท่าอากาศยานสุวรรณภูมิ ดอนเมือง สมุยและสุโขทัย
และส่วนที่สอง การเตรียมความพร้อมเพื่อขยายธุรกิจเป็นผู้ให้บริการระบบเติมน้ำมันอากาศยานใน
ท่าอากาศยานภูมิภาค
โดยดำเนินการศึกษาข้อมูลและความเป็นไปได้ในการขยายธุรกิจไปยังประเทศอื่นๆ
ในภูมิภาคอาเซียน
เพื่อเตรียมความพร้อมกับการเปิดเสรีด้านการค้าและการบริการในการเป็นหนึ่งในสมาชิกของประชาคมเศรษฐกิจอาเซียนในปี
2558 ทั้งนี้ กลุ่มบริษัท ได้แก่ บริษัท ไทยเชื้อเพลิงการบิน จำกัด และ บริษัท ขนส่งน้ำมันทางท่อ
จำกัด มีการกำหนดกลยุทธ์การเติบโตในธุรกิจการให้บริการด้านพลังงานเช่นเดียวกับบริษัท
กอรปกับกลุ่มบริษัทมีวิสัยทัศน์ที่จะเติบโตและสร้างมูลค่าให้แก่ธุรกิจอย่างยั่งยืนเคียงคู่การดูแลใส่ใจสังคมและสิ่งแวดล้อม
โดยร่วมกันจัดกิจกรรมคืนกำไรให้สังคมและสิ่งแวดล้อม เช่น
การนำแพทย์มาตรวจสุขภาพให้แก่ชุมชนรอบสถานประกอบการบริษัท
การสนับสนุนกิจกรรมให้ความรู้แก่นักเรียนในสถานศึกษาที่ตั้งอยู่ใกล้บริษัท
การเข้าร่วมโครงการรณรงค์การอนุรักษ์พลังงานในอาคารในรูปแบบสมัครใจ ซึ่งจัดโดย
กรมพัฒนาพลังงานทดแทนและอนุรักษ์พลังงาน
สถาบันสิ่งแวดล้อมไทยและองค์กรธุรกิจเพื่อการพัฒนาอย่างยั่งยืน เป็นต้น

ในปี 2556 บริษัทได้จัดตั้งคณะกรรมการบริหาร (Executive Committee)
ซึ่งประกอบด้วยผู้บริหารระดับสูงของบริษัทและกลุ่มบริษัทในเครือ
เพื่อกำหนดนโยบายและแนวทางในการดำเนินธุรกิจที่สำคัญของกลุ่ม
รวมทั้งกลั่นกรองแผนการลงทุนหรือแผนงานหลักอื่นๆที่กำหนดอยู่ในแผนกลยุทธ์ให้เป็นไปในทิศทางเดียวกัน
กอรปกับมีการกำหนดตัวแปรชี้วัดผลการดำเนินงานและติดตามวัดผลอย่างต่อเนื่องในทุกบริษัท
(Corporate Key Performance Indicators : KPIs)
ซึ่งรวมถึงผลการดำเนินงานทั้งในส่วนของการพัฒนาบุคคลากร
การคงไว้ซึ่งประสิทธิภาพของกระบวนการทำงานต่างๆ
การดำเนินธุรกิจตามหลักการกำกับดูแลกิจการที่ดี ความพึงพอใจของลูกค้า
และผลประกอบการด้านการเงินทำให้บริษัทมีผลการดำเนินงานที่ดีและคงความสามารถจ่ายเงินปันผลให้ผู้ถือหุ้นได้อย่างสม่ำเสมอ

1.  การเปลี่ยนแปลงและพัฒนาการที่สำคัญ

บริษัท บริการเชื้อเพลิงการบินกรุงเทพ จำกัด (มหาชน) ปัจจุบันมีทุนจดทะเบียน 509.998
ล้านบาท และเรียกชำระแล้ว 509.997 ล้านบาท โดยบริษัทก่อตั้งขึ้นเมื่อวันที่ 30 ธันวาคม 2526
ด้วยทุนจดทะเบียน 80 ล้านบาท
โดยคณะรัฐมนตรีอนุมัติให้ดำเนินการตามความเห็นและมติสำนักงานคณะกรรมการพัฒนาการเศรษฐกิจและสังคมแห่งชาติในการจัดตั้งโครงการเติมน้ำมันอากาศยาน
ปัจจุบัน บริษัทเป็นบริษัทเดียวที่การดำเนินธุรกิจจัดเก็บ
และให้บริการระบบเติมน้ำมันเชื้อเพลิงแก่อากาศยานทุกประเภท ณ ท่าอากาศยานดอนเมือง
โดยบริษัทให้บริการเชื้อเพลิงการบินอย่างครบวงจรทั้ง 3 ระบบ คือ
ระบบคลังน้ำมันอากาศยานระบบส่งน้ำมันอากาศยานผ่านระบบโครงข่ายท่อแรงดันสูง
และระบบเติมน้ำมันอากาศยาน โดยมีลูกค้าหรือผู้ว่าจ้างเติมน้ำมัน คือ บริษัทผู้ค้าน้ำมันต่างๆ
ที่ขายน้ำมันอากาศยานให้แก่สายการบิน โดยบริษัทมีการให้บริการเติมน้ำมันอากาศยาน 2 ประเภท
คือ น้ำมันอากาศยานสำหรับเครื่องบินไอพ่น (Jet A-1)
และน้ำมันอากาศยานสำหรับเครื่องบินลูกสูบ (AVGAS)

เมื่อวันที่ 28 กันยายน 2549
ได้มีการย้ายท่าอากาศยานนานาชาติของไทยจากท่าอากาศยานดอนเมืองไปยังท่าอากาศยานสุวรรณภูมิ
โดยบริษัทและบริษัทย่อยได้ให้บริการเชื้อเพลิงการบินอย่างครบวงจรทั้ง 3
ระบบเช่นเดียวกับที่ท่าอากาศยานดอนเมือง
ต่อมาคณะรัฐมนตรีมีมติให้เปิดใช้ท่าอากาศยานดอนเมืองควบคู่กับท่าอากาศยานสุวรรณภูมิในวันที่ 25
มีนาคม 2550 เนื่องจากท่าอากาศยานสุวรรณภูมิมีปัญหารอยแตกร้าวของรันเวย์และแท็กซี่ เวย์
อีกทั้งเป็นการช่วยลดความแออัดของการใช้บริการอากาศยานที่ท่าอากาศยานสุวรรณภูมิ
โดยเป็นการให้บริการเที่ยวบินภายในประเทศบางส่วนที่ไม่มีการต่อเครื่อง
และการให้บริการของสายการบินต้นทุนต่ำ

เมื่อวันที่ 29 มีนาคม 2552 บมจ.การบินไทย
ได้ย้ายเที่ยวบินภายในประเทศจากท่าอากาศยานดอนเมืองกลับมารวมไว้ที่ท่าอากาศยานสุวรรณภูมิเพียงแห่งเดียว
ซึ่งเป็นการปฏิบัติตามนโยบายสนามบินเดียวของภาครัฐ และเมื่อวันที่ 25 ตุลาคม 2554 บมจ.
ท่าอากาศยานไทย (ทอท.) ประกาศปิดให้บริการท่าอากาศยานดอนเมืองใน
และได้ย้ายเที่ยวบินทั้งหมดไปให้บริการที่ท่าอากศยานสุวรรณภูมิ อย่างไรก็ตาม
จากยอดตัวเลขของผู้โดยสารที่เพิ่มมากขึ้น ดังนั้น
เพื่อเป็นการบรรเทาความแออัดของท่าอากาศยานสุวรรณภูมิ ทอท.
จึงสนับสนุนให้สายการบินต้นทุนต่ำ (Low Cost Carriers)
และสายการบินที่มีเส้นทางการบินในประเทศและระหว่างประเทศแบบจุดต่อจุด (Point to
Point) ย้ายกลับมาให้บริการที่ท่าอากาศยานดอนเมืองตั้งแต่วันที่ 1 ตุลาคม 2555

นอกจากการให้บริการของบริษัทที่ท่าอากาศยานดอนเมือง และท่าอากาศยานสุวรรณภูมิ
บริษัทได้ให้บริการเติมน้ำมันอากาศยานสำหรับเครื่องบินไอพ่นให้แก่สายการบินบางกอกแอร์เวย์ ณ
ท่าอากาศยานภูมิภาค 2 แห่ง คือ ท่าอากาศยานสมุย จังหวัดสุราษฎร์ธานี และท่าอากาศยานสุโขทัย
โดยบริษัทได้รับสัญญาอนุญาตให้ดำเนินการให้บริการเติมน้ำมันอากาศยานจากบริษัท การบินกรุงเทพ
จำกัด เป็นระยะเวลา 25 ปี เริ่มตั้งแต่ปี 2543 ถึง 2567 และเมื่อครบอายุสัญญาแล้ว
อาจทำการขยายระยะเวลาของสัญญาต่อไปอีกได้ 5 ปี

ในปี 2557 บริษัท ไทยเชื้อเพลิงการบิน จำกัด (TARCO) ซึ่งเป็นบริษัทย่อย
ได้รับสิทธิขยายการลงทุนและดำเนินการโครงการให้บริการระบบส่งน้ำมันเชื้อเพลิงผ่านท่อแรงดันสูง(Hydrant)
ระยะที่ 2 ณ ท่าอากาศยานสุวรรณภูมิ จาก ทอท.โดยมีระยะเวลาคงเหลือตามสัญญาอนุญาตฯ
เดิมประมาณ 22 ปี จนถึงวันที่ 27 กันยายน 2579
ซึ่งเป็นไปตามแผนการขยายขีดความสามารถในการรองรับการเติบโตของผู้โดยสารของท่าอากาศยานสุวรรณภูมิ

2.  โครงสร้างการถือหุ้นของกลุ่มบริษัท

ตารางแสดงโครงสร้างกลุ่มบริษัท ณ วันที่ 31 ธันวาคม 2556

+---+------------------------------+--------+--------+-----------------+
|   | ชื่อบริษัท                       | ร้อยละ  | ความ   | ลักษณะ           |
|   |                              |        |        |                 |
|   |                              | ของ    | สัมพันธ์  | การประกอบธุรกิจ   |
|   |                              |        |        |                 |
|   |                              | ก      |        |                 |
|   |                              | ารถือหุ้น |        |                 |
+---+------------------------------+--------+--------+-----------------+
| 1 | บริษัท ไทยเชื้อเพลิงการบิน จำกัด    | 90.00  | บ      | บริการ           |
| . |                              |        | ริษัทย่อย | เชื้อเพลิงอากาศยาน |
|   | (Thai Aviation Refuelling    |        |        |                 |
|   | Company Limited)             |        |        |                 |
+---+------------------------------+--------+--------+-----------------+
| 2 | บริษัท ขนส่งน้ำมันทางท่อ จำกัด      | 90.72  | บ      | ขนส่งน้ำมันทางท่อ   |
| . | ^(1/)                        |        | ริษัทย่อย |                 |
|   |                              |        |        |                 |
|   | (Fuel Pipeline               |        |        |                 |
|   | Transportation Limited)      |        |        |                 |
+---+------------------------------+--------+--------+-----------------+
| 3 | บริษัท เจพี-วัน แอสเซ็ท จำกัด      | 92.50  | บ      | ขนส่งน้ำมันทางท่อ   |
| . | ^(2/)                        |        | ริษัทย่อย |                 |
|   |                              |        |        |                 |
|   | (JP-One Asset Company        |        |        |                 |
|   | Limited)                     |        |        |                 |
+---+------------------------------+--------+--------+-----------------+
| 4 | บริษัท บริการน้ำมันอากาศยาน จำกัด  | 83.33  | บ      | เติมน้ำมันเชื้อเพลิง  |
| . |                              |        | ริษัทย่อย |                 |
|   | (Into-plane Service Company  |        |        | ให้แก่อากาศยาน    |
|   | Limited)                     |        |        |                 |
+---+------------------------------+--------+--------+-----------------+

1/ วันที่ 3 กุมภาพันธ์ 2557 บริษัท ขนส่งน้ำมันทางท่อ จำกัด (FPT)
ได้ดำเนินการจดทะเบียนเพิ่มทุนจากจำนวน 139.27 ล้านบาท เป็นจำนวน 260.67 ล้านบาท
โดยการออกหุ้นสามัญจำนวน 24,278,941 หุ้น ให้แก่ผู้ถือหุ้นของบริษัท เจพี-วัน แอสเซ็ท จำกัด
(JP-One) เพื่อแลกกับทรัพย์สินของ JP-One

2/ วันที่ 1 กุมภาพันธ์ 2557 บริษัท เจพี-วัน แอสเซ็ท จำกัด
ได้ดำเนินการโอนกิจการทั้งหมดให้แก่บริษัท ขนส่งน้ำมันทางท่อ
จำกัดและได้จดทะเบียนเลิกบริษัทต่อกรมพัฒนาธุรกิจการค้า กระทรวงพาณิชย์ เรียบร้อยแล้ว ในวันที่
3 กุมภาพันธ์ 2557

นโยบายการแบ่งการดำเนินงานของบริษัทในกลุ่ม

สำหรับธุรกิจให้บริการเชื้อเพลิงอากาศยาน
ปัจจุบันมีนโยบายแบ่งการดำเนินธุรกิจภายในกลุ่มบริษัทอย่างชัดเจน กล่าวคือ
บริษัทดำเนินธุรกิจให้บริการระบบเติมน้ำมันอากาศยานอย่างครบวงจร
ทั้งระบบส่งน้ำมันอากาศยานผ่านท่อฯ ระบบคลังน้ำมันอากาศยาน และระบบเติมน้ำมันอากาศยาน
โดยที่ท่าอากาศยานดอนเมือง บริษัทเป็นผู้ให้บริการแต่เพียงผู้เดียว
รวมถึงการให้บริการที่ท่าอากาศยานภูมิภาคอีก 2 แห่งด้วย และสำหรับท่าอากาศยานสุวรรณภูมิ
บริษัทเป็นผู้ดำเนินการให้บริการระบบคลังน้ำมันอากาศยาน และระบบเติมน้ำมันอากาศยาน
ในขณะที่บริษัท ไทยเชื้อเพลิงการบิน จำกัด (TARCO)
เป็นผู้ให้บริการระบบส่งน้ำมันอากาศยานผ่านท่อแบบ Hydrant ภายในท่าอากาศยานสุวรรณภูมิ

สำหรับธุรกิจขนส่งน้ำมันทางท่อ บริษัท ขนส่งน้ำมันทางท่อ จำกัด (FPT)
เป็นบริษัทที่ดำเนินการขนส่งน้ำมันเชื้อเพลิงทางระบบท่อขนส่งน้ำมันชนิดที่สามารถส่งน้ำมันได้หลายชนิด
(Multi Product
Pipeline) โดยเส้นท่อเริ่มจากโรงกลั่นน้ำมันและคลังน้ำมันบริเวณช่องนนทรีไปยังคลังน้ำมันของบริษัทที่ท่าอากาศยานดอนเมือง
และไปสิ้นสุดที่คลังน้ำมันของ FPT ที่บางปะอิน จังหวัดพระนครศรีอยุธยา รวมถึงบริษัท เจพี-วัน
แอสเซ็ท จำกัด (JP-One)
ซึ่งลงทุนในโครงการวางท่อส่งน้ำมันเส้นทางมักกะสันไปยังคลังน้ำมันสุวรรณภูมิ

เพื่อเป็นการเพิ่มศักยภาพด้านการบริหารจัดการในการรองรับการขยายธุรกิจให้บริการขนส่งน้ำมันทางท่อของกลุ่มบริษัทในอนาคต
เป็นการสร้างรากฐานความแข็งแกร่งด้านฐานะการเงินและเพิ่มมูลค่าของกิจการ อีกทั้ง
เพื่อให้การกำหนดนโยบายการบริหารงานเป็นไปอย่างคล่องตัวและมีประสิทธิภาพ
คณะกรรมการบริษัทได้อนุมัติให้ดำเนินการควบรวมกิจการระหว่าง FPT และ JP-One เข้าด้วยกัน
ให้กลายเป็น FPT เพียงบริษัทเดียว โดย JP-One ได้ดำเนินการโอนกิจการทั้งหมดให้แก่ FPT
และจดทะเบียนเลิกบริษัทต่อกรมพัฒนาธุรกิจการค้า กระทรวงพาณิชย์ เรียบร้อยแล้วเมื่อวันที่ 3
กุมภาพันธ์ 2557

ส่วนบริษัท บริการน้ำมันอากาศยาน จำกัด (IPS)
ดำเนินธุรกิจเติมน้ำมันเชื้อเพลิงให้แก่อากาศยานโดยรับจ้างบริษัทให้บริการเติมน้ำมันอากาศยาน ณ
ท่าอากาศยานสมุย และท่าอากาศยานสุโขทัย ซึ่งตามนโยบายในปัจจุบัน IPS
ให้บริการเติมน้ำมันเชื้อเพลิงอากาศยานเฉพาะที่ท่าอากาศยานภูมิภาค

นอกจากนี้ บริษัทได้จัดตั้ง BAFS International Limited
โดยมีวัตถุประสงค์เพื่อแก้ไขและปรับโครงสร้างหนี้บริษัทที่เกี่ยวข้อง
ซึ่งปัจจุบันได้ดำเนินการตามวัตถุประสงค์เรียบร้อยแล้ว และบริษัทได้มีมติอนุมัติการเลิกบริษัทดังกล่าว
โดยในไตรมาสที่ 1 ปี 2556 บริษัทย่อยดังกล่าวได้จ่ายคืนทุนเสร็จแล้ว และจดทะเบียนเลิกบริษัท
เมื่อวันที่ 6 ธันวาคม 2556

ทั้งนี้ นโยบายของกลุ่มบริษัทอาจมีการปรับเปลี่ยนไปตามปัจจัยทางด้านสภาวะเศรษฐกิจ
การเมืองและการแข่งขันทางธุรกิจ อย่างไรก็ตาม นโยบายการดำเนินธุรกิจใดๆ
ของแต่ละบริษัทในกลุ่มจะเป็นไปเพื่อให้เอื้อประโยชน์สูงสุดในการดำเนินธุรกิจของทั้งกลุ่มบริษัท

ระบบเติมน้ำมันอากาศยานที่ท่าอากาศยานดอนเมือง

[]

[]

ระบบเติมน้ำมันอากาศยานที่ท่าอากาศยานสุวรรณภูมิ

[]

BAFS สามารถแยกลักษณะระบบงานเติมน้ำมันอากาศยาน ออกเป็น 3 ส่วน ดังนี้

1)  ส่วนคลังน้ำมัน (Aviation Fuel Depot)

2)  ส่วนการส่งน้ำมันผ่านท่อแรงดันสูง (Hydrant Pipeline Network)

3)  ส่วนการเติมน้ำมัน (Into-Plane Service)

+----------------+----------------+-----------------+------------------+
| บริการ          | ท่าอ            | ท่า              | ท่าอาก            |
|                | ากาศยานดอนเมือง | อากาศยานสุวรรณภูมิ | าศยานสมุยและสุโขทัย |
+----------------+----------------+-----------------+------------------+
| 1.             | -   เจ้าของคลัง: | -   เจ้าของคลัง:  | -                |
| คลังเก็บรักษาน้ำมัน |     BAFS       |     BAFS        |    เจ้าของคลังที่สมุย |
|     (Aviation  |                |                 |     : BAFS       |
|     Fuel       | -   คู่แข่ง: ไม่มี  | -   คู่แข่ง: ไม่มี   |                  |
|     Depot)     |                |                 | -                |
|                |                |                 |  เจ้าของคลังที่สุโขทัย |
|                |                |                 |     : ไม่มี        |
+----------------+----------------+-----------------+------------------+
| 2.             | -   เจ้าของท่อ:  | -   ดำเนินงานโดย | ไม่มี              |
|  ระบบท่อจ่ายน้ำมัน |     AOT        |     TARCO       |                  |
| ไปยังท่าอากาศยาน |                |     ภายใต้สัมปทาน |                  |
|     (Hydrant   | -   เช่า        |     30 ปีจาก AOT |                  |
|     Pipeline   | และดำเนินงานโดย |                 |                  |
|     Network)   |     BAFS       | -   คู่แข่ง: ไม่มี   |                  |
|                |                |                 |                  |
|                | -   คู่แข่ง: ไม่มี  |                 |                  |
+----------------+----------------+-----------------+------------------+
| 3.  สถานีบร     | -   เ          | -               | รับจ              |
| ิการย่อยฝั่งลานจอด | จ้าของรถจ่ายน้ำมัน | เจ้าของรถจ่ายน้ำมัน | ้างเติมน้ำมันโดยบริษัท |
|                |                |     (Dispenser) | บ                |
|    (Into-Plane |    (Dispenser) |                 | ริการน้ำมันอากาศยาน |
|     Service    |                |    และรถเติมน้ำมัน | จำกัด (IPS)       |
|     Facility)  |   และรถเติมน้ำมัน |                 | ซึ่งเป็นบริษัทย่อยของ  |
|                |                |    (Refueller): | BAFS             |
|  และรถเติมน้ำมันเ |   (Refueller): |     BAFS        |                  |
| ชื้อเพลิงอากาศยาน |     BAFS       |                 | ได้รับ             |
|     (Aircraft  |                | -   ดำเนินงานโดย | สัญญาอนุญาตให้ดำเนิน |
|     Refuelling | -              |     BAFS        | การให้บริการเติมน้ำม |
|     Vehicles)  |    ดำเนินงานโดย |                 | ันอากาศยานจากบริษัท |
|                |     BAFS       | -   คู่แข่ง: บริษัท  | การบินกรุงเทพ จำกัด |
|                |                |     เอ เอส ไอ จี | (มหาชน)          |
|                | -   คู่แข่ง: ไม่มี  |     (ไทยแลนด์)   | โดยขยายระยะเวลา  |
|                |                |     จำกัด        | การให้ดำเนินการเป็น |
|                |                |     (“ASIG”)    | 25 ปี เริ่มตั้งแต่ปี    |
|                |                |     โดยมี Market | 2543 ถึง 2567     |
|                |                |     Share       |                  |
|                |                |     ประมาณ 13%  |                  |
|                |                |                 |                  |
|                |                | -   ทั้ง BAFS และ |                  |
|                |                |     ASIG        |                  |
|                |                |                 |                  |
|                |                |   อยู่ภายใต้สัมปทาน |                  |
|                |                |     20 ปี จาก    |                  |
|                |                |     AOT         |                  |
+----------------+----------------+-----------------+------------------+

บริษัทมีการประกอบธุรกิจผ่านบริษัทย่อย ดังนี้

1.  บริษัท ไทยเชื้อเพลิงการบิน จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 27 พฤศจิกายน 2539 โดย ณ 31 ธันวาคม 2556
มีทุนจดทะเบียนและเรียกชำระแล้ว 530 ล้านบาท และปัจจุบันโครงสร้างผู้ถือหุ้นใหญ่ ประกอบด้วย
บริษัทซึ่งถือหุ้นในอัตราร้อยละ 90 และ บริษัท ท่าอากาศยานไทย จำกัด (มหาชน) (ทอท.)
ซึ่งถือหุ้นในอัตราร้อยละ 10

บริษัท ไทยเชื้อเพลิงการบิน จำกัด ประกอบธุรกิจให้บริการเชื้อเพลิงอากาศยานเช่นเดียวกับบริษัท
และเป็นผู้ได้รับสัมปทานในการดำเนินการให้บริการระบบส่งน้ำมันอากาศยานผ่านท่อแรงดันสูง
(Hydrant) ในบริเวณ ท่าอากาศยานสุวรรณภูมิจาก ทอท. เป็นระยะเวลา 30 ปี
โดยอายุสัมปทานจะเริ่มนับตั้งแต่วันแรกที่ท่าอากาศยานสุวรรณภูมิเริ่มเปิดให้บริการ

ทั้งนี้
เพื่อเป็นการตอบแทนการได้รับสัมปทานในการดำเนินการให้บริการระบบส่งน้ำมันอากาศยานผ่านท่อฯ
ณ ท่าอากาศยานสุวรณภูมิ ในสัญญาผู้ถือหุ้นของ บริษัท ไทยเชื้อเพลิงการบิน จำกัด
จึงได้กำหนดให้มีการโอนหุ้นให้ ทอท. ในอัตราร้อยละ 10 ของจำนวนหุ้นทั้งหมด ภายใน 15
วันนับแต่วันที่จดทะเบียนจัดตั้งบริษัท โดย ทอท. ไม่ต้องชำระค่าหุ้นใดๆ ทั้งสิ้น
และสิทธิในหุ้นดังกล่าวถือเป็นกรรมสิทธิ์ที่สมบูรณ์ของ ทอท. และการชำระมูลค่าหุ้นในครั้งต่อไป
รวมทั้งการเพิ่มทุนใดๆ ในส่วนของ ทอท. บริษัทจะต้องรับภาระชำระเงินให้ในนามของ ทอท.
โดยหุ้นและค่าหุ้นที่ชำระแล้วในส่วนดังกล่าวจะตกเป็นสิทธิของ ทอท.

สำหรับผลประโยชน์ตอบแทนให้แก่ ทอท. ในการอนุญาตให้บริษัท ไทยเชื้อเพลิงการบิน จำกัด
เข้าดำเนินการให้บริการระบบส่งน้ำมันอากาศยานผ่านท่อฯ ณ ท่าอากาศยานสุวรรณภูมิ คือ
อัตราร้อยละ 2 ของยอดรายได้ของบริษัทก่อนหักค่าใช้จ่ายใดๆ นับตั้งแต่ปีที่เริ่มเปิดให้บริการ
โดยคำนวณเป็นรายปี แต่ทั้งนี้ ผลประโยชน์ตอบแทนโดยรวมจะต้องไม่ต่ำกว่าที่ ทอท.
ได้รับจากบริษัทเพื่อเป็นผลประโยชน์ตอบแทนจากการที่ให้เช่าระบบท่อส่งเชื้อเพลิงอากาศยานเพื่อดำเนินการให้บริการเติมเชื้อเพลิงอากาศยานภายในท่าอากาศยานดอนเมือง
ทั้งนี้ การคำนวณเงินผลประโยชน์ตอบแทนให้เป็นไปตามหลักการบัญชีที่เป็นมาตรฐานสากล
และเป็นหลักการที่คู่สัญญาทั้งสองฝ่ายยอมรับ
โดยผลตอบแทนดังกล่าวนี้เป็นรูปแบบผลตอบแทนโดยปกติที่เสนอให้แก่ ทอท.
ในฐานะเป็นคู่สัญญาผู้ให้อนุญาต โดยมิใช่ในฐานะผู้ถือหุ้นของบริษัท ไทยเชื้อเพลิงการบิน จำกัด

2.  บริษัท ขนส่งน้ำมันทางท่อ จำกัด

ก่อตั้งขึ้นเมื่อวันที่ 22 กรกฎาคม 2534
ตามมติคณะรัฐมนตรีตามข้อเสนอของคณะกรรมการนโยบายพลังงานแห่งชาติ
เพื่อประกอบกิจการด้านการเก็บรักษา
และดำเนินการขนส่งน้ำมันเชื้อเพลิงทางระบบท่อส่งน้ำมันใต้พื้นดินซึ่งสร้างขนานกับทางรถไฟ
มีระยะทางรวม 69 กิโลเมตรจากโรงกลั่นน้ำมันบางจากผ่าน คลังน้ำมันเชลล์
และเชฟรอนที่ช่องนนทรี ไปยังคลังน้ำมันของบริษัทที่ท่าอากาศยานดอนเมือง
และไปสิ้นสุดที่คลังน้ำมันของบริษัท ขนส่งน้ำมันทางท่อ จำกัด ที่อำเภอบางปะอิน
จังหวัดพระนครศรีอยุธยา ซึ่งเป็นศูนย์รวมการรับและจ่ายน้ำมันเพื่อกระจายสู่ภูมิภาคต่างๆ
ของประเทศไทย โดยวัตถุประสงค์หลักในการจัดตั้งบริษัท คือ
เพื่อลดผลกระทบจากมลภาวะที่มีต่อสิ่งแวดล้อมและการจราจรติดขัดในเขตกรุงเทพมหานคร
อันเนื่องมาจาการขนส่งน้ำมันจากการขนส่งอื่นๆ เช่น รถบรรทุก และรถไฟ

บริษัท ขนส่งน้ำมันทางท่อ จำกัด เป็นบริษัทย่อยของบริษัท ตั้งแต่วันที่ 25 ธันวาคม 2555
โดยมีทุนจดทะเบียนและทุนชำระแล้วจำนวน 139.27 ล้านบาท ณ 31 ธันวาคม 2556 ต่อมา ณ
วันที่ 3 กุมภาพันธ์ 2557 ได้ดำเนินการจดทะเบียนเพิ่มทุน เป็นจำนวน 260.67 ล้านบาท
โดยการออกหุ้นสามัญจำนวน 24,278,941 หุ้น ให้แก่บริษัท และผู้ถือหุ้นอื่นของบริษัท เจพี-วัน
แอสเซ็ท จำกัด เพื่อแลกกับทรัพย์สินของบริษัท เจพี-วัน แอสเซ็ท จำกัด

โครงสร้างผู้ถือหุ้นใหญ่ ประกอบด้วย บริษัทซึ่งถือหุ้นในอัตราร้อยละ 90.7 บมจ.บางจากปิโตรเลียม
ซึ่งถือหุ้นในอัตราร้อยละ 5.1 และผู้ถือหุ้นรายอื่นๆ ซึ่งถือหุ้นรวมกันในอัตราร้อยละ 4.2

3.  บริษัท เจพี-วัน แอสเซ็ท จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 23 มีนาคม 2547 โดย ณ 31 ธันวาคม 2556
มีทุนจดทะเบียน และทุนชำระแล้วจำนวน 600 ล้านบาท และโครงสร้างผู้ถือหุ้นใหญ่ประกอบด้วย
บริษัทซึ่งถือหุ้นในอัตราร้อยละ 92.5 และ บมจ.
กรุงเทพประกันภัย ถือหุ้นในอัตราร้อยละ 7.5 โดยการลงทุนในโครงการนี้ของบริษัท
เป็นการขยายขอบเขตการดำเนินธุรกิจ
ให้ครอบคลุมถึงการขนส่งน้ำมันอากาศยานมายังคลังน้ำมันของบริษัทที่ท่าอากาศยานสุวรรณภูมิ
เป็นการขยายฐานรายได้เพิ่มขึ้นจากเดิม
อีกทั้งมีผลเป็นการส่งเสริมความได้เปรียบเชิงกลยุทธ์ทางการตลาดในลักษณะการให้บริการครบวงจร
(One Stop Service) ซึ่งคู่แข่งไม่มีความพร้อมที่จะทำได้เช่นบริษัท

บริษัท เจพี-วัน แอสเซ็ท จำกัด
ประกอบธุรกิจขนส่งน้ำมันเชื้อเพลิงทางระบบท่อส่งน้ำมันใต้พื้นดินจากมักกะสันไปยังท่าอากาศยานสุวรรณภูมิ
โดยการวางท่อฝังใต้ดินขนานกับทางรถไฟเข้าสู่คลังน้ำมันของบริษัทที่ท่าอากาศยานสุวรรณภูมิ

บริษัทได้ทำการปรับโครงสร้างการถือหุ้นในบริษัทย่อย โดยให้ บริษัท เจพี-วัน แอสเซ็ท จำกัด
ดำเนินการ ควบรวมกิจการกับบริษัท ขนส่งน้ำมันทางท่อ จำกัด โดยโอนกิจการทั้งหมดให้แก่ บริษัท
ขนส่งน้ำมันทางท่อ จำกัด และได้จดทะเบียนเลิก บริษัทเจพี-วัน แอสเซ็ท จำกัด
ต่อกรมพัฒนาธุรกิจการค้า กระทรวงพาณิชย์ เรียบร้อยแล้วเมื่อวันที่ 3 กุมภาพันธ์ 2557

4.  บริษัท บริการน้ำมันอากาศยาน จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 11 มิถุนายน 2529 โดย ณ 31 ธันวาคม 2556
มีทุนจดทะเบียนและทุนชำระแล้วจำนวน 120,000 บาท และโครงสร้างผู้ถือหุ้นใหญ่ ประกอบด้วย
บริษัทซึ่งถือหุ้นในอัตราร้อยละ 83.33 และ บมจ.ปตท. ซึ่งถือหุ้นในอัตราร้อยละ 16.67

บริษัท บริการน้ำมันอากาศยาน จำกัด ประกอบธุรกิจเติมน้ำมันให้แก่อากาศยาน (Into-plane)
ซึ่งเป็นการรับเหมาเฉพาะแรงงาน
โดยเริ่มแรกจะเป็นการรับจ้างบริษัทเติมน้ำมันเชื้อเพลิงให้แก่สายการบิน ต่อมา
ภายหลังบริษัทมีนโยบายดำเนินงานด้านเติมน้ำมันเอง บริษัท บริการน้ำมันอากาศยาน จำกัด
จึงไม่มีการประกอบกิจการใดๆ ตั้งแต่ปี 2536 จนถึงเดือนกันยายน 2544 ทั้งนี้ ตั้งแต่เดือนตุลาคม
2544 ได้เริ่มดำเนินการรับจ้างบริษัท ให้บริการเติมน้ำมันอากาศยาน ณ ท่าอากาศยานสมุย
และท่าอากาศยานสุโขทัย

สัดส่วนรายได้จากแต่ละกลุ่มธุรกิจ

ปี 2553 บริษัทมีรายได้รวมทั้งสิ้น 2,220 ล้านบาท เพิ่มขึ้น 185 ล้านบาท หรือร้อยละ 9.1
เทียบกับปี 2552 โดยปัจจัยหลักที่ส่งผลต่อการเพิ่มขึ้นของรายได้ค่าบริการของบริษัท
เนื่องจากปริมาณน้ำมันที่ให้บริการณ ท่าอากาศยานสุวรรณภูมิ และดอนเมือง ในปี 2553
มีปริมาณเท่ากับ 4,317 ล้านลิตร มีอัตราการเพิ่มขึ้นร้อยละ 4.9 เมื่อเทียบกับปี 2552
และนอกจากนั้นยังเป็นผลจากการยกเลิกการให้ส่วนลดค่าบริการจัดเก็บน้ำมัน (Storage Fee)
แก่ลูกค้าบริษัทน้ำมันตั้งแต่เดือน มี.ค. 2553 เป็นต้นมา
ซึ่งโครงการดังกล่าวบรรลุผลตามเป้าหมายภายในระยะที่บริษัทกำหนด
ทำให้รายได้จากธุรกิจคลังน้ำมันสูงขึ้น
แต่ขณะเดียวกันส่วนแบ่งทางการตลาดในธุรกิจให้บริการเติมน้ำมันอากาศยานก็มีแนวโน้มปรับตัวลดลงจากเดิมที่เคยอยู่ในระดับ
90% มาอยู่ที่ 88.5% ส่งผลให้รายได้ค่าบริการในปี 2553 เท่ากับ 2,172 ล้านบาท
สำหรับรายได้ค่าเช่ามีจำนวน 19 ล้านบาท และรายได้อื่นมีจำนวนรวม 28 ล้านบาท

ปี 2554 บริษัทมีรายได้รวมทั้งสิ้น 2,409 ล้านบาท เพิ่มขึ้น 189 ล้านบาท หรือร้อยละ 8.5
เทียบกับปี 2553 โดยปัจจัยหลักที่ส่งผลต่อการเพิ่มขึ้นของรายได้ค่าบริการของบริษัท
เนื่องจากปริมาณน้ำมันที่ให้บริการณ ท่าอากาศยานสุวรรณภูมิ และดอนเมือง ในปี 2554
มีปริมาณเท่ากับ 4,607 ล้านลิตร มีอัตราการเพิ่มขึ้นร้อยละ 6.7 เมื่อเทียบกับปี 2553
ขณะที่จำนวนเที่ยวบินที่ให้บริการมีอัตราการเพิ่มขึ้นร้อยละ 13.5 โดยเพิ่มขึ้นมาอยู่ที่ 170,963
เที่ยวบินจาก 150,639 เที่ยวบิน

รายได้ของบริษัทนั้นประกอบด้วยรายได้ค่าบริการจำนวน 2,338 ล้านบาท รายได้ค่าเช่าจำนวน 22
ล้านบาท และรายได้อื่นจำนวน 49.1 ล้านบาท
โดยสาเหตุสำคัญที่ทำให้รายได้อื่นเพิ่มขึ้นอย่างมากในปี 2554 ที่ผ่านมาเนื่องจาก บริษัท เจพี-วัน
แอสเซ็ท จำกัด (บริษัทย่อย)
ได้รับค่าชดเชยความเสียหายที่เกิดกับท่อส่งน้ำมันจากบริษัทประกันภัยและผู้ที่เกี่ยวข้องจำนวน 18
ล้านบาทในช่วงไตรมาส 2 ของปี 2554

ปี 2555 รายได้รวมของกลุ่มบริษัทในปีนี้มีจำนวนรวมทั้งสิ้น 1,670.9 ล้านบาท เพิ่มขึ้น 261.6
ล้านบาท คิดเป็น
ร้อยละ 10.9เมื่อเทียบกับรายได้ของปี 2554 ที่ 2,409.3 ล้านบาท และมีกำไรสุทธิจำนวน
796.5 ล้านบาท เพิ่มขึ้น 269.0 ล้านบาทหรือร้อยละ 51.1 จาก 527.6 ล้านบาทในปี 2554
คิดเป็นอัตรากำไรสุทธิ (Net Profit Margin) ที่ร้อยละ 29.8 และคิดเป็นกำไรสุทธิต่อหุ้นที่
1.56 บาท

การที่บริษัทมีผลการดำเนินงานเพิ่มขึ้นอย่างมีนัยสำคัญ
นอกเหนือจากการเพิ่มขึ้นตามการดำเนินธุรกิจหลักของบริษัท
เนื่องจากการเพิ่มขึ้นของรายได้อื่นดังนี้ 1) บริษัทได้รับเงินชดเชยค่าสินไหมทดแทนประกันภัยในปี
2555 จากผลกระทบจากเหตุการณ์อุทกภัยช่วงเดือนตุลาคมถึงเดือนพฤศจิกายน 2554 2)
ในช่วงปลายปี 2555 JP-One
ได้รับรายได้เงินค่าใช้ประโยชน์ย้อนหลังจากการใช้พื้นที่เช่าจากบริษัทคู่ค้าจำนวนหนึ่ง ซึ่ง JP-One
จะต้องนำส่งค่าเช่าพื้นที่ดังกล่าวต่อให้แก่การรถไฟแห่งประเทศไทยโดยบันทึกเป็นค่าใช้จ่ายในจำนวนที่ใกล้เคียงกัน
และ 3) ในปี 2555 บริษัทมีบริษัทย่อยเพิ่มขึ้นอีกหนึ่งบริษัท คือ บริษัท ขนส่งน้ำมันทางท่อ จำกัด
(FPT) โดย FPT ได้ดำเนินการปรับโครงสร้างทุนและโครงสร้างหนี้ให้เป็นไปตามแผนฟื้นฟูกิจการ
ส่งผลให้มีรายได้เกิดขึ้นซึ่งบริษัทบันทึกไว้ในรายได้อื่น

ในปี 2556 บริษัทมีรายได้รวมทั้งสิ้น 3,134 ล้านบาท เพิ่มขึ้น 463 ล้านบาท หรือร้อยละ 17.3
เทียบกับปี 255 เนื่องจากปริมาณน้ำมันที่ให้บริการ ณ ท่าอากาศยานสุวรรณภูมิและดอนเมืองในปี
2556 มีปริมาณเท่ากับ 4,951 ล้านลิตร มีอัตราการเพิ่มขึ้นร้อยละ 8.5 เมื่อเทียบกับปี 2555
และนอกจากนั้นยังเป็นผลจากการเพิ่มขึ้นของรายได้ค่าเช่าจำนวน 13ล้านบาท
และยังมีรายได้ที่นอกเหนือจากการดำเนินธุรกิจปกติของบริษัท คือ 1)
รายได้จากการโอนกลับค่าเผื่อหนี้สงสัยจะสูญจากการปรับโครงสร้างหนี้ของ FPT
2)การรวมกิจการระหว่าง BAFS กับ FPT เนื่องจาก BAFS มีอำนาจในการควบคุมกิจการ
จาการที่ FPT ออกจากแผนฟื้นฟูกิจการตามคำสั่งของศาลล้มละลายกลาง ตั้งแต่วันที่ 15 กรกฎาคม
2556 เป็นต้นมา ส่งผลให้มีกำไรจากการรวมธุรกิจจำนวน 76.1 ล้านบาท 3)
บริษัทได้รับเงินชดเชยค่าสินไหมทดแทนประกันภัยในปี 2556
จากผลกระทบจากเหตุการณ์อุทกภัยปลายปี 2554 จำนวน 17.3 ล้านบาท
นอกจากนี้ยังมีรายได้อื่นอีกประมาณ 118.2 ล้านบาท ซึ่งประกอบด้วย รายได้จากการให้บริการอื่นๆ
รวมทั้งรายได้กำไร (ขาดทุน) จากอัตราแลกเปลี่ยน รายได้จากการลงทุนในรูปแบบอื่น เช่น
ดอกเบี้ยรับ และรายได้ค่าธรรมเนียมการค้ำประกัน

ตารางแสดงโครงสร้างรายได้ของบริษัทเป็นรายปี (แยกตามประเภทธุรกิจ)

ปี 2554 ถึง ปี 2556

(หน่วย : ล้านบาท)

  ---------------------------- -------- ---------- ---------- ------- ---------- ------- ---------- -------
  สายผลิตภัณฑ์/                   ดำเนิน    %การถือหุ้น   ปี 2556             ปี 2555             ปี 2554     

  กลุ่มธุรกิจ                      การโดย   ของบริษัท    จำนวนเงิน   ร้อยละ   จำนวนเงิน   ร้อยละ   จำนวนเงิน   ร้อยละ

  1. รายได้ค่าบริการ              BAFS                1,807.63   57.7    1,603.9    60.0    1,592.86   66.1

                               TARCO    90.00      614.78     19.6    605.45     22.7    620.79     25.8

                               JP-One   92.50      137.11     4.4     140.64     5.3     124.37     5.2

                               FPT      90.72      201.79     6.4                                   

  2. รายได้จากการให้เช่าทรัพย์สิน    BAFS                21.67      0.7     23.88      0.9     22.17      0.9

                               JP-One   92.50      15.23      0.5                                   

  3.                           BAFS                123.77     3.9                                   
  รายได้โอนกลับค่าเผื่อหนี้สงสัยจะสูญ                                                                        

  4. กำไรจากการรวมธุรกิจ         BAFS                76.15      2.4                                   

  5. รายได้ชดเชยค่าสินไหมจากน้ำท่วม BAFS                17.35      0.6     133.84     5.0                

  6. รายได้อื่น ๆ *                                   118.23     3.8     164.00     6.1     49.14      2.0

  รวม                                              3,133.71   100.0   2,670.90   100.0   2,409.33   100.0
  ---------------------------- -------- ---------- ---------- ------- ---------- ------- ---------- -------

หมายเหตุ * รายได้อื่น ๆ ประกอบด้วยรายได้จากการให้บริการอื่นๆ รวมทั้ง
รายได้กำไร(ขาดทุน) จากอัตราแลกเปลี่ยน รายได้จากการลงทุนในรูปแบบอื่น เช่น ดอกเบี้ยรับ
และรายได้ค่าธรรมเนียมการค้ำประกัน

1.  ความสัมพันธ์กับกลุ่มธุรกิจของผู้ถือหุ้นใหญ่

บริษัทไม่มีความสัมพันธ์กับกลุ่มธุรกิจของผู้ถือหุ้นใหญ่
โดยสภาพการดำเนินธุรกิจหลักของบริษัทไม่มีความสัมพันธ์ในลักษณะพึ่งพิง เช่น
การให้หรือรับความช่วยเหลือทางการเงิน ความช่วยเหลือทางเทคนิค มิได้มีการใช้ตราสินค้าร่วมกัน
รวมทั้งมิได้มีการแข่งขันกับการดำเนินธุรกิจอื่นในกลุ่มธุรกิจของผู้ถือหุ้นใหญ่อย่างมีนัยสำคัญ

2. ลักษณะการประกอบธุรกิจ

(2.1) ลักษณะการให้บริการ

บริษัทประกอบธุรกิจหลัก คือ การให้บริการระบบจัดเก็บและเติมน้ำมันอากาศยานในท่าอากาศยาน 4
แห่ง ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานสมุย
และท่าอากาศยานสุโขทัย โดยแบ่งลักษณะการให้บริการ ได้ดังนี้

1.  คลังน้ำมันอากาศยาน (Aviation Fuel Depot)

2.  การให้บริการเติมน้ำมันอากาศยาน (Into-plane service)

3.  การส่งน้ำมันอากาศยานผ่านระบบโครงข่ายท่อแรงดันสูง (Hydrant Pipeline Network)

นอกจากธุรกิจที่เกี่ยวข้องกับการให้บริการระบบจัดเก็บและเติมน้ำมันอากาศยานแล้ว
บริษัทยังดำเนินธุรกิจที่เกี่ยวเนื่องกับธุรกิจหลักของบริษัท คือ
ธุรกิจขนส่งน้ำมันเชื้อเพลิงทางระบบท่อขนส่งน้ำมันแบบ Multi Product ที่ดำเนินการโดย บริษัท
ขนส่งน้ำมันทางท่อ จำกัด (FPT)
และการให้เช่าทรัพย์สินและระบบให้บริการสาธารณูปโภคที่เกี่ยวข้อง โดยในปี 2556
ที่ผ่านมามีรายละเอียดและการเปลี่ยนแปลง ดังนี้

1.  คลังน้ำมันอากาศยาน (Aviation Fuel Depot)

บริษัทประกอบธุรกิจคลังน้ำมันเพื่อให้บริการจัดเก็บน้ำมันอากาศยานกับบริษัทผู้ขายน้ำมันทุกรายในท่าอากาศยาน
โดยบริษัทผู้ขายน้ำมันทุกรายต้องรับผิดชอบจัดหาและขนส่งน้ำมันอากาศยาน
มาเก็บที่คลังน้ำมันอากาศยานของบริษัท ทั้งนี้ เป็นไปตามสัดส่วนยอดขายของแต่ละราย
สำหรับเติมน้ำมันขึ้นเครื่องให้กับสายการบินที่เป็นลูกค้าของแต่ละรายต่อไป

อย่างไรก็ดี
บริษัทไม่มีรายได้จากการรับน้ำมันและเก็บน้ำมันอากาศยานทันทีที่บริษัทน้ำมันส่งน้ำมันเข้าสู่ถังและบันทึกการรับน้ำมัน
แต่จะทำการตัดสต๊อกขาย เพื่อรับรู้รายได้เมื่อมีการนำน้ำมันเติมขึ้นเครื่องให้กับสายการบิน
โดยจะคิดค่าบริการจัดเก็บน้ำมันรวมกับค่าบริการเติมน้ำมันอากาศยาน
และเรียกเก็บไปที่บริษัทน้ำมันทุกสิ้นเดือน ดังนั้น
บริษัทจึงไม่มีความจำเป็นต้องจัดเก็บน้ำมันสำรองในปริมาณมากหรือตามยอดขายเป็นเวลาหลายวัน
เพราะจะเป็นภาระต่อต้นทุนการดูแลรักษา
แต่บริษัทจะสำรองน้ำมันในปริมาณที่เพียงพอต่อความต้องการน้ำมันของแต่ละท่าอากาศยาน
เพื่อให้มั่นใจได้ว่าสามารถจ่ายน้ำมันได้อย่างต่อเนื่องด้วยความปลอดภัยและมาตรฐานการรักษาคุณภาพน้ำมันสูงสุด

ลักษณะการประกอบธุรกิจของบริษัทในท่าอากาศยานต่างๆ สำหรับปี 2556
ที่ผ่านมามีรายละเอียดและการเปลี่ยนแปลง ดังนี้

1)  ท่าอากาศยานสุวรรณภูมิ

บริษัทเป็นผู้ลงทุนก่อสร้างคลังน้ำมันอากาศยาน ตั้งอยู่ที่อำเภอบางเสาธง จังหวัดสมุทรปราการ
ซึ่งอยู่ภายนอกเขตพื้นที่ของท่าอากาศยาน จึงไม่มีปัจจัยเรื่องสัมปทานเป็นข้อจำกัดในการดำเนินธุรกิจ
ระบบคลังน้ำมันจะประกอบด้วยอุปกรณ์ในการสูบถ่ายน้ำมันอากาศยาน Hydrant Pump จำนวน 11
ตัว สามารถสูบถ่ายน้ำมันในอัตราการสูงสุด 4,950 ลูกบาตรเมตรต่อชั่วโมง
โดยจะทำหน้าที่ส่งน้ำมันอากาศยานเข้าสู่ระบบโครงข่ายท่อแรงดันสูง (Hydrant Pipeline
Network) ซึ่งอยู่ใต้ดินบริเวณหลุมจอดอากาศยาน ภายในท่าอากาศยานสุวรรณภูมิ
เพื่อเติมน้ำมันให้กับอากาศยาน ด้วยรถเติมน้ำมันชนิดไม่มีถังบรรทุกน้ำมัน (Dispenser) ต่อไป

คลังน้ำมันของบริษัทเป็นคลังน้ำมันอากาศยานเดียว ที่เชื่อมต่อกับท่อส่งน้ำมันของ บริษัท
ไทยเชื้อเพลิงการบิน จำกัด (TARCO) ซึ่งเป็นบริษัทย่อยของบริษัท ที่ได้รับสัมปทานจาก
บมจ.ท่าอากาศยานไทย (ทอท.)
ให้ดำเนินธุรกิจการส่งน้ำมันอากาศยานด้วยระบบโครงข่ายท่อแรงดันสูง (Hydrant)
ภายในท่าอากาศยานสุวรรณภูมิ ปัจจุบัน คลังน้ำมันอากาศยานมีถังเก็บน้ำมัน ขนาดความจุ 15
ล้านลิตร จำนวน 4 ถัง รวมความจุ 60 ล้านลิตร และจากยอดขายในปี 2556 เฉลี่ยวันละ 13.6
ล้านลิตร ทำให้มีปริมาณน้ำมันสำรอง โดยเฉลี่ยจ่ายประมาณ 4.4 วัน อย่างไรก็ดี ในพื้นที่คลังน้ำมัน
ยังมีถังของ บริษัท เจพี-วัน แอ็สเซ็ท จำกัด (JP-One)
ซึ่งเป็นบริษัทย่อยของบริษัทเช่าถังเก็บน้ำมันอากาศยานอีกจำนวน 3 ถัง ความจุรวม 30 ล้านลิตร
จึงทำให้ที่คลังน้ำมันอากาศยาน ท่าอากาศยานสุวรรณภูมิ
มีปริมาณน้ำมันอากาศยานสำรองขนาดความจุรวม 90 ล้านลิตร

คลังน้ำมันที่สุวรรณภูมิ จะรับน้ำมันอากาศยานทางท่อขนส่งน้ำมันเท่านั้น โดยมีท่อขนส่งน้ำมัน 2
เส้นท่อ ที่เชื่อมต่อเพื่อส่งน้ำมันอากาศยานเข้าสู่คลังรับน้ำมันของบริษัท คือ ท่อขนส่งน้ำมันของ
JP-One และบริษัท ท่อส่งปิโตรเลียมไทย จำกัด (Thappline) แต่ในปี 2557 JP-One
ได้ทำการควบรวมบริษัทกับ FPT ซึ่งทั้งสองเป็นบริษัทย่อยของบริษัท
ดังนั้นคลังน้ำมันอากาศยานจะเปลี่ยนไปเป็นการรับน้ำมันจาก FPT และ Thappline
ตั้งแต่เดือนกุมภาพันธ์ 2557 และดำเนินธุรกิจปกติในลักษณะเดิม

ด้วยแนวโน้มความต้องการปริมาณน้ำมันที่เพิ่มขึ้นต่อเนื่องทุกปี
ประกอบกับโครงการพัฒนาท่าอากาศยานสุวรรณภูมิระยะที่ 2 ในส่วนของการขยาย Midfield
Concourse ที่คาดว่าจะแล้วเสร็จในปี 2560 บริษัทจึงมีแผนเพิ่มถังเก็บน้ำมันจำนวน 1 ถัง
ขนาดความจุ 15 ล้านลิตร โดยมีแผนเริ่มดำเนินการก่อสร้างในปี 2557
คาดว่าจะแล้วเสร็จภายในปี 2558 และส่งผลให้คลังน้ำมันอากาศยานมีขนาดความจุรวมเพิ่มขึ้นเป็น
75 ล้านลิตร ทั้งนี้
หากความต้องการปริมาณน้ำมันของท่าอากาศยานสุวรรณภูมิไม่เป็นไปตามคาดการณ์
บริษัทก็สามารถนำถังน้ำมันให้ผู้มีความต้องการเช่าใช้เก็บน้ำมันสำรองได้

2)  ท่าอากาศยานดอนเมือง

สำหรับท่าอากาศยานดอนเมือง บริษัทใช้ถังสำหรับจัดเก็บน้ำมันอากาศยาน จำนวน 3 ถัง
ความจุรวม 21 ล้านลิตร และมีปั๊มสำหรับสูบจ่ายน้ำมัน ซึ่งประกอบไปด้วยปั๊มขนาดใหญ่ (Hydrant
Pump) จำนวน 2 ตัว มีความสามารถในการสูบจ่ายตัวละ 270 ลูกบาศก์เมตรต่อชั่วโมง
และปั๊มขนาดเล็ก (Jockey Pump) จำนวน 1 ตัว มีความสามารถในการสูบจ่ายน้ำมันในปริมาณ
70 ลูกบาศก์เมตรต่อชั่วโมง โดยในปี 2556 ท่าอากาศยานดอนเมืองที่มีปริมาณการเติมน้ำมันเฉลี่ย
1.4 ล้านลิตรต่อวัน ทำให้มีปริมาณน้ำมันสำรองเฉลี่ยจ่ายได้ประมาณ 15 วัน

เนื่องจากการย้ายฐานมาใช้บริการของกลุ่มสายการบินไทยแอร์เอเชีย ตั้งแต่เมื่อวันที่ 1 ตุลาคม
2555 เป็นผลให้ความต้องการปริมาณน้ำมันเพิ่มสูงขึ้น จึงจูงใจให้ Thappline
กลับมาขนส่งน้ำมันอากาศยานเข้าสู่คลังน้ำมันอากาศยานดอนเมืองอีกครั้ง
หลังจากที่หยุดขนส่งน้ำมันไป เมื่อมีการเปิดใช้ท่าอากาศยานสุวรรณภูมิ โดยมีเพียง FPT
เป็นผู้ขนส่งน้ำมันเพียงรายเดียวที่ท่าอากาศยานดอนเมืองตั้งแต่ปี 2549

ดังนั้น ในปี 2556 คลังน้ำมันอากาศยานดอนเมือง จึงกลับมารับน้ำมันทางท่อจาก 2 แหล่ง คือ FPT
และ Thappline ซึ่งเป็นผลดีในด้านความมั่นคงทางพลังงาน
หากท่อเส้นใดเกิดปัญหาไม่สามารถขนส่งน้ำมันได้ ก็จะมีท่ออีกเส้นที่สามารถทดแทน

3)  ท่าอากาศยานภูมิภาค

สำหรับท่าอากาศยานภูมิภาค ที่บริษัทดำเนินธุรกิจให้บริการเติมน้ำมันอากาศยานอยู่สองแห่ง ได้แก่
ท่าอากาศยานสมุย และท่าอากาศยานสุโขทัย
บริษัทได้ลงทุนก่อสร้างถังเก็บน้ำมันอากาศยานขนาดความจุ 1 ล้านลิตร ที่ท่าอากาศยานสมุย
เกาะสมุย จังหวัดสุราษฏร์ธานี เนื่องจากสถานที่ตั้งเป็นเกาะ
การจัดส่งน้ำมันมายังคลังน้ำมันที่ท่าอากาศยาน ต้องใช้วิธีขนส่งโดยรถยนต์บรรทุกน้ำมัน
ขึ้นเรือข้ามมาจากฝั่งจังหวัดสุราษฏร์ธานี เพื่อมาเก็บที่คลังน้ำมันอากาศยานของบริษัท ดังนั้น
จึงอาจมีปัญหาที่เกิดจากภัยทางธรรมชาติ เช่น กรณีเกิดพายุ เรือไม่สามารถให้บริการได้
ทำให้มีความเสี่ยงต่อขาดแคลนน้ำมัน บริษัทจึงต้องสำรองน้ำมันและก่อสร้างถังเก็บน้ำมัน
ในขณะที่ท่าอากาศยานสุโขทัย ซึ่งมียอดขายเฉลี่ยต่อวันค่อนข้างน้อย
การขนส่งน้ำมันมาเก็บสำรองเพื่อรอเติมขึ้นเครื่องให้สายการบิน
จะทำการขนส่งมาทางรถยนต์บรรทุกน้ำมัน แต่ไม่อุปสรรคในการเดินทางเช่นเกาะสมุย ดังนั้น
บริษัทจึงใช้ถังเก็บน้ำมันขนาดเล็ก เพื่อสำรองน้ำมัน ที่ความจุประมาณ 25,000 ลิตร
ก็เพียงพอต่อการให้บริการ

โดยในปี 2556 ท่าอากาศยานสมุยมีปริมาณการเติมน้ำมันเฉลี่ยวันละ 0.1ล้านลิตร
ด้วยขนาดความจุถัง 1 ล้านลิตร ทำให้มีปริมาณน้ำมันสำรองเฉลี่ยจ่าย 13.4 วัน

2.  การให้บริการเติมน้ำมันอากาศยาน (Into-plane service)

สำหรับธุรกิจการให้บริการน้ำมันอากาศยาน การได้รับอนุญาตจากผู้ประกอบการท่าอากาศยานหรือ
สัมปทาน แม้จะเป็นปัจจัยที่กระทบต่อความยั่งยืนในการดำเนินธุรกิจ
เฉพาะการให้บริการน้ำมันอากาศยาน ที่ท่าอากาศยานสุวรรณภูมิในระยะยาว
แต่ในขณะเดียวกันก็เป็นผลดีที่ทำให้เกิดคู่แข่งน้อยรายเมื่อเปรียบเทียบกับธุรกิจอื่น
เพราะผู้ที่จะเข้ามาดำเนินธุรกิจในท่าอากาศยานต้องได้รับสัมปทานเท่านั้น
บริษัทเป็นรายเดียวที่เป็นผู้ให้บริการระบบเติมน้ำมันอากาศยานที่ท่าอากาศยานดอนเมือง
จึงทำให้เป็นข้อได้เปรียบในด้านต้นทุน เพราะเป็นธุรกิจที่ต้องใช้เงินลงทุนสูง
และนอกจากสัมปทานที่เป็นข้อจำกัดแล้ว
ก็ไม่มีปัจจัยอื่นใดที่กระทบต่อโอกาสในการดำเนินธุรกิจการให้บริการน้ำมันอากาศยาน
เพราะบริษัทมีแผนการขยายศักยภาพการให้บริการที่สอดคล้องกับปริมาณเที่ยวบิน
ทั้งรถเติมน้ำมันและพนักงานที่มีประสบการณ์ ที่สามารถรองรับการทั่วทุกพื้นที่ของท่าอากาศยาน

1)  ท่าอากาศยานสุวรรณภูมิ

สำหรับท่าอากาศยานสุวรรณภูมิ บริษัทเป็นผู้ได้รับสัมปทาน 1 ใน 2 ราย
ในการเป็นผู้ให้บริการเติมน้ำมันแก่อากาศยานทุกประเภท เป็นระยะเวลา 20 ปี
โดยบริษัทเริ่มให้บริการพร้อมกับการเปิดใช้ท่าอากาศยานเมื่อวันที่ 28 กันยายน 2549
ปัจจุบันมีบริษัทผู้ขายน้ำมันในท่าอากาศยานสุวรรณภูมิ จำนวนทั้งสิ้น 10 ราย
แต่ผลิตภัณฑ์น้ำมันที่บริษัทรับจากบริษัทผู้ค้าน้ำมัน มาให้บริการมีเพียงประเภทเดียว คือ Jet A-1

ในการให้บริการที่ท่าอากาศยานสุวรรณภูมิ บริษัทจะใช้รถเติมน้ำมันแบบ Dispenser
ในการให้บริการเติมน้ำมัน (Refuelling) เท่านั้น
เพราะท่าอากาศยานสุวรรณภูมิออกแบบมาให้ทุกหลุมจอดอากาศยานมีหัวจ่ายของระบบท่อจ่ายน้ำมันแรงดันสูง
(Hydrant) ฝังอยู่ใต้ดิน กระจายอยู่ทั่วพื้นที่ลานจอดของท่าอากาศยาน ดังนั้น บริษัท
จึงใช้รถเติมน้ำมันแบบ Refueller เฉพาะในการให้บริการดูดน้ำมันเท่านั้น

การย้ายฐานการบินของกลุ่มไทยแอร์เอเชีย ซึ่งมีบริษัทเป็นผู้ให้บริการเติมน้ำมันอากาศยาน
(Into-plane Agent) ที่ท่าอากาศยานสุวรรณภูมิ ไปใช้บริการท่าอากาศยานดอนเมืองแทน
เมื่อเดือนตุลาคม 2555 โดยยังคงมีบริษัทเป็นผู้ให้บริการเติมน้ำมันเช่นเดิม
นอกจากจะเป็นการช่วยบรรเทาความคับคั่งของท่าอากาศยานสุวรรณภูมิ
แล้วยังเป็นผลดีต่อการบริการของบริษัท เพราะสายการบินต้นทุนต่ำ มีความถี่ของจำนวนเที่ยวบินสูง
แต่เติมน้ำมันต่อเที่ยวบินน้อย เพราะเป็นเที่ยวบินที่มีเส้นทางบินในระยะสั้น (Short Haul)
หรือเป็นเที่ยวบินภายในประเทศ (Domestic) เป็นส่วนใหญ่ การย้ายไปใช้ท่าอากาศยานดอนเมือง
จึงช่วยให้กลุ่มไทยแอร์เอเชียไม่มีข้อจำกัด ในเรื่องปัญหาความแออัดของท่าอากาศยาน
โดยสามารถเพิ่มจำนวนเที่ยวบินและขยายการบริการที่ท่าอากาศยานดอนเมืองได้มากขึ้น ในขณะที่
ท่าอากาศยานสุวรรณภูมิ ก็กลับมามีโอกาสในการรองรับเที่ยวบินที่มีเส้นทางบินแบบระยะยาว (Long
Haul) หรือเที่ยวบินระหว่างประเทศ ซึ่งจะเติมน้ำมัน ต่อเที่ยวบินในปริมาณครั้งละมากๆ

การเปลี่ยนแปลงดังกล่าว ส่งผลให้ ในปี 2556 จำนวนเที่ยวบินที่ใช้บริการเติมน้ำมันของบริษัท
ที่ท่าอากาศยานสุวรรณภูมิ ลดลง แต่กลับมีปริมาณการเติมน้ำมันสูงขึ้นจากปีก่อน ทั้งนี้
บริษัทสามารถให้บริการต่อสายการบินได้อย่างเพียงพอ
โดยไม่ต้องเพิ่มจำนวนรถเติมน้ำมันและพนักงานเติมน้ำมัน

ตารางแสดงจำนวนเที่ยวบินและปริมาณการเติมน้ำมัน Jet A-1 ของบริษัท

ที่ท่าอากาศยานสุวรรณภูมิ ตั้งแต่ปี 2554-2556

+----------------+-----------------------------+----------------------+
| ปี              | จำนวนอากาศยานที่เติมน้ำมัน       | ปริมาณการเติมน้ำมัน      |
|                |                             |                      |
|                | (เที่ยวบินต่อปี)                 | (ล้านลิตรต่อปี)          |
+----------------+-----------------------------+----------------------+
| 2556           | 136,902                     | 3,883                |
+----------------+-----------------------------+----------------------+
| 2555           | 145,524                     | 3,773                |
+----------------+-----------------------------+----------------------+
| 2554           | 140,492                     | 3,838                |
+----------------+-----------------------------+----------------------+

2)  ท่าอากาศยานดอนเมือง

สำหรับท่าอากาศยานดอนเมือง บริษัทเป็นผู้ได้รับสัมปานทานเพียงรายเดียว
ในการเป็นผู้ให้บริการเติมน้ำมันแก่อากาศยานทุกประเภท และทุกเที่ยวบิน
ตามคำสั่งของบริษัทผู้ค้าน้ำมัน ซึ่งปัจจุบันมีผู้ขายน้ำมันที่ท่าอากาศยานดอนเมือง จำนวน 10 ราย

ผลิตภัณฑ์น้ำมันที่บริษัทรับจากบริษัทผู้ค้าน้ำมัน
เพื่อนำมาให้บริการเติมแก่อากาศยานที่ท่าอากาศยานดอนเมือง มีทั้ง 2 ประเภท ได้แก่ Jet A-1
และ AVGAS แต่มีอากาศยานที่ใช้ AVGAS เติมจำนวนน้อยมาก ปัจจุบัน
บริษัทจึงให้บริการเติมน้ำมันประเภท AVGAS เฉพาะที่ท่าอากาศยานดอนเมืองเพียงแห่งเดียวเท่านั้น

รถเติมน้ำมันที่บริษัทนำมาให้บริการที่ท่าอากาศยานดอนเมืองมีทั้งแบบ Dispenser และ
Refueller เพราะอากาศยานบางส่วนไปใช้พื้นที่บริเวณหลุมจอดอากาศยาน
ซึ่งไม่มีหัวจ่ายของระบบท่อจ่ายน้ำมันแรงดันสูง ดังนั้น บริษัทจึงใช้รถเติมน้ำมันแบบ Refueller
ในการออกไปให้บริการในพื้นที่หลุมจอดไกลๆ พร้อมทั้งใช้ Refueller
ในการให้บริการดูดน้ำมันด้วย

หลังจากที่สายการบินต้นทุนต่ำของกลุ่มไทยแอร์เอเชีย
ซึ่งมีทั้งเที่ยวบินภายในประเทศและระหว่างประเทศ ย้ายฐานกลับมาใช้บริการที่
ท่าอากาศยานดอนเมือง ตั้งแต่เมื่อวันที่ 1 ตุลาคม 2555 ส่งผลดีต่อบริษัท
ทำให้มีปริมาณการเติมน้ำมันเฉลี่ยต่อเที่ยวบิน
และปริมาณการเติมโดยรวมจากเดิมที่ส่วนใหญ่เป็นเที่ยวบินภายในประเทศเพิ่มสูงขึ้นอย่างมาก
เฉลี่ยวันละ 187 เที่ยวบิน เติมน้ำมันเฉลี่ย 1.4 ล้านลิตรต่อวัน
ในขณะเดียวกันการเพิ่มขึ้นของเที่ยวบินก็มีการใช้พื้นที่ครอบคลุมบริเวณลานจอดอากาศยานมากขึ้น
ดังนั้น บริษัทจึงต้องเพิ่มจำนวนรถเติมน้ำมัน
พร้อมพนักงานเติมน้ำมันเพื่อให้เพียงพอต่อแนวโน้มความต้องการที่เพิ่มสูงขึ้น
และสามารถรองรับการให้บริการได้ทั่วทุกพื้นที่ โดยในปี 2556 บริษัทมีรถเติมน้ำมันแบบ
Dispenser รวมจำนวน 11 คัน และรถเติมน้ำมันแบบ Refueller จำนวน 9 คัน
ไว้ให้บริการตลอด 24 ชั่วโมง

ตารางแสดงจำนวนเที่ยวบินและปริมาณการเติมน้ำมัน Jet A-1 ของบริษัท

ที่ท่าอากาศยานดอนเมือง ตั้งแต่ปี 2554 – 2556

+------------------+-------------------------+------------------------+
| ปี                | อากาศยานที่เติมน้ำมัน        | ปริมาณการเติมน้ำมัน        |
|                  |                         |                        |
|                  | เที่ยวบินต่อปี               | ล้านลิตรต่อปี              |
+------------------+-------------------------+------------------------+
| 2556             | 68,219                  | 503                    |
+------------------+-------------------------+------------------------+
| 2555             | 27,729                  | 183                    |
+------------------+-------------------------+------------------------+
| 2554             | 18,536                  | 115                    |
+------------------+-------------------------+------------------------+

3)  ท่าอากาศยานภูมิภาค

ปัจจุบัน บริษัทดำเนินธุรกิจให้บริการเติมน้ำมันอากาศยาน ในท่าอากาศยานภูมิภาคสองแห่ง ได้แก่
ท่าอากาศยานสมุย และท่าอากาศยานสุโขทัย โดยบริษัทเป็นผู้ได้รับอนุญาตเพียงรายเดียว จาก
บริษัท การบินกรุงเทพ จำกัด (มหาชน) (BKP) ซึ่งเป็นผู้บริหารสายการบินบางกอกแอร์เวย์ส
และเป็นเจ้าของท่าอากาศยานทั้งสองแห่ง ให้เป็นผู้ให้บริการเติมน้ำมันแก่อากาศยานทุกประเภท
และทุกเที่ยวบิน โดยต่อสัญญาทุกๆ 3 ปี ปัจจุบัน ท่าอากาศยานทั้งสองแห่ง
ยังมีบริษัทผู้ขายน้ำมันเพียงรายเดียว คือ บริษัท ปตท. จำกัด (มหาชน)

ผลิตภัณฑ์น้ำมันที่บริษัทรับจาก บริษัทผู้ค้าน้ำมัน เพื่อนำมาให้บริการมีประเภทเดียว คือ Jet A-1
และเติมน้ำมันโดยใช้รถเติมน้ำมันแบบ Refueller เท่านั้น เพราะท่าอากาศยานทั้งสองแห่ง
ยังมีจำนวนเที่ยวบินต่อวันไม่มาก การใช้ Refueller
ในการเติมน้ำมันยังเพียงพอและทันเวลาไม่ทำให้เที่ยวบินล่าช้า ดังนั้น
จึงยังไม่มีการลงทุนใช้การส่งน้ำมันด้วยระบบท่อแรงดันสูง (Hydrant Pipeline)

สำหรับท่าอากาศยานสมุย ซึ่งมีแนวโน้มเติบโตต่อเนื่อง โดย บางกอกแอร์เวย์ส
มีแผนการปรับปรุงเปลี่ยนรุ่นของเครื่องบินและทยอยรับอากาศยานเข้าฝูงบินเพิ่มขึ้นอย่างต่อเนื่อง
บริษัทจึงใช้รถเติมน้ำมันแบบ Refueller จำนวน 5 คันในการให้บริการที่สมุย และ 5
คันที่ท่าอากาศยานสุโขทัย เพราะมีจำนวนเที่ยวบินที่น้อยกว่า

3.  ระบบส่งน้ำมันเชื้อเพลิงอากาศยานผ่านโครงข่ายท่อแรงดันสูง (Hydrant Pipeline
    Network)

บริษัทประกอบธุรกิจด้านระบบการส่งน้ำมันอากาศยานผ่านโครงข่ายท่อแรงดันสูง (Hydrant
Pipeline Network) เป็นการนำน้ำมันอากาศยานที่รับจากคลังน้ำมันอากาศยาน ส่งผ่านท่อใต้ดิน
ด้วยปั๊มสูบจ่าย ส่งไปยังหัวจ่าย (Hydrant Pit Valve) ซึ่งฝังอยู่ใต้หลุมจอดอากาศยาน
ก่อนใช้สาย Hose ของรถจ่ายน้ำมันแบบ Dispenser โดยรถเติมน้ำมันอากาศยานจะทำหน้าที่กรอง
วัดปริมาณ
และควบคุมแรงดันของน้ำมันอากาศยานให้เหมาะกับการปริมาณน้ำมันที่ต้องการเติมขึ้นเครื่องในแต่ละเที่ยวบิน
ทั้งนี้ ระบบส่งน้ำมันผ่านท่อแบบ Hydrant จะประกอบด้วยระบบควบคุม ระบบแจ้งเหตุฉุกเฉิน
และระบบตรวจสอบการรั่วไหล เพื่อให้การบริการเป็นไปอย่างปลอดภัย และมีประสิทธิภาพ

1)  ท่าอากาศยานสุวรรณภูมิ

การส่งน้ำมันอากาศยานผ่านระบบโครงข่ายท่อแรงดันสูง (Hydrant Pipeline Network)
ที่ท่าอากาศยานสุวรรณภูมิดำเนินการโดย TARCO ซึ่งเป็นบริษัทย่อยของบริษัท โดย TARCO
ได้รับสัมปทานเป็นระยะเวลา 30 ปี จาก ทอท.
ให้ดำเนินการวางท่อส่งน้ำมันใต้ดินเชื่อมต่อจากคลังน้ำมันอากาศยานของบริษัทลอดใต้คลองหนองงูเห่าเข้าสู่ท่าอากาศยานสุวรรณภูมิ
ซึ่งกระจายไปทั่วหลุมจอดเครื่องบินจำนวนทั้งสิ้น 119 หลุมจอด พร้อมระบบควบคุม
ระบบแจ้งเหตุฉุกเฉิน และระบบตรวจสอบการรั่วไหล เพื่อให้การบริการเป็นไปอย่างปลอดภัย
และมีประสิทธิภาพสูงสุด

ในปี 2556 TARCO
ได้รับสิทธิในการดำเนินการให้บริการระบบส่งน้ำมันเชื้อเพลิงอากาศยานผ่านท่อแบบ Hydrant
ระยะที่ 2 บนพื้นฐานของสัญญาอนุญาตเดิม
เพื่อให้เป็นไปตามแผนการขยายขีดความสามารถในการรองรับการเติบโตของผู้โดยสารระยะที่ 2
ของท่าอากาศยานสุวรรณภูมิ ซึ่งจะเพิ่มหลุมจอดอากาศยานอีก 28 หลุมจอด
ส่งผลให้สนามบินสุวรรณภูมิสามารถรองรับผู้โดยสารเพิ่มขึ้นจาก 45 ล้านคนต่อปี เป็น 60
ล้านคนต่อปี คาดว่าจะแล้วเสร็จในปี 2560

2)  ท่าอากาศยานดอนเมือง

บริษัทเป็นผู้ให้บริการส่งน้ำมันอากาศยานผ่านท่อใต้ลานจอดเครื่องบินด้วยระบบ Hydrant
Pipeline Network ทั้งนี้ ระบบท่อส่งน้ำมันเป็นของ ทอท.
โดยมีบริษัทเป็นผู้ดูแลรักษาและเป็นผู้เช่าใช้งานระบบ
ซึ่งค่าเช่าพื้นที่ตามจำนวนของหลุมจอดอากาศยาน (Hydrant Pit) ที่มีอุปกรณ์หัวจ่ายน้ำมัน
(Hydrant Pit Valve) ติดตั้งอยู่ เพื่อใช้เติมน้ำมันขึ้นเครื่องให้กับสายการบิน
โดยบริษัทเป็นผู้ให้บริการเพียงรายเดียว

การเปิดใช้ท่าอากาศยานสุวรรณภูมิ ส่งผลให้ปริมาณเที่ยวบินที่ท่าอากาศยานดอนเมืองมีน้อย
และเครื่องบินมีความต้องการเติมน้ำมันต่อเที่ยวบินไม่มาก สามารถใช้รถบรรทุกน้ำมันแบบ
Refueller ในการเติมน้ำมัน ก็เพียงพอต่อการให้บริการในช่วงนั้น
บริษัทจึงหยุดให้บริการเติมน้ำมันด้วยระบบ Hydrant ซึ่งต้องใช้รถเติมน้ำมันแบบ Dispenser
ทำให้ไม่เสียค่าเช่าและประหยัดต้นทุนในการบริการ ทั้งนี้
บริษัทยังคงรับผิดชอบเป็นผู้บำรุงรักษาและดูแลระบบท่อส่งน้ำมันให้กับ ทอท.
ให้พร้อมกับมาใช้งานทันที

ปัจจุบัน เมื่อสายการบินต่างๆ กลับมาใช้บริการท่าอากาศยานดอนเมืองเพิ่มมากขึ้น
ทำให้มีปริมาณเที่ยวบินและความต้องการเติมน้ำมันอากาศยานต่อเที่ยวบินและโดยรวมเพิ่มสูงขึ้น
ตั้งแต่ปี 2555 บริษัทจึงจำเป็นต้องกลับมาใช้ระบบท่อส่งน้ำมันแบบ Hydrant
ในการให้บริการเติมน้ำมัน เพื่อให้เพียงพอและทันเวลาต่อความต้องการของสายการบิน โดยในปี
2556 บริษัทเช่าหลุมจอดอากาศยานที่มีหัวจ่ายน้ำมันรวม 38 หลุมจอด จากที่มีทั้งหมด 74
หลุมจอดทั่วท่าอากาศยานดอนเมือง และคาดว่าจะขยายจำนวนเพิ่มขึ้นจนครบทุกหลุมจอดภายใน 3 ปี
ตามแนวโน้มของเที่ยวบินที่เพิ่มขึ้นอย่างต่อเนื่องทุกปี

4.  การให้เช่าทรัพย์สินและระบบให้บริการสาธารณูปโภคที่เกี่ยวข้อง

นอกจากธุรกิจที่เกี่ยวข้องกับการให้บริการน้ำมันอากาศยานแล้ว
บริษัทยังดำเนินธุรกิจที่เกี่ยวเนื่องกับธุรกิจหลักของบริษัท คือ
การให้เช่าทรัพย์สินและระบบให้บริการสาธารณูปโภคที่เกี่ยวข้อง โดยบริษัทจะมีรายได้ค่าเช่าพื้นที่
ค่าบริการสาธารณูปโภคและค่าบริการระบบรับน้ำมันทางท่อ จากการให้บริษัทต่างๆ
เข้ามาใช้พื้นที่ในการประกอบธุรกิจท่อขนส่งน้ำมัน ได้แก่ FPT และ Thappline

คลังน้ำมันอากาศยานของบริษัทที่ท่าอากาศยานสุวรรณภูมิและดอนเมือง จะรับน้ำมันจากท่อขนส่งน้ำมัน
2 แหล่ง คือ 1) FPT(ภายหลังควบรวมกิจการกับ JP-One
ซึ่งขนส่งน้ำมันอากาศยานมาจากบริเวณช่องนนทรี
ซึ่งมีโรงกลั่นน้ำมันบางจากและคลังน้ำมันของบริษัทน้ำมัน เชฟรอนและเชลล์
บริษัทจะมีรายรับเป็นส่วนแบ่งรายได้ค่าขนส่งผ่านท่อ และค่าเช่าพื้นที่ 2) Thappline
ซึ่งขนส่งน้ำมันอากาศยานมาจากโรงกลั่นน้ำมันที่จังหวัด ศรีราชาและระยอง
บริษัทจะมีรายรับจากค่าเช่าพื้นที่ ค่าบริการระบบสาธารณูปโภค
ซึ่งเข้ามาใช้พื้นที่ของคลังน้ำมันเชื่อมต่อท่อขนส่งกับถังรับน้ำมันอากาศยาน ทั้งนี้
เมื่อมีการเปิดใช้ท่าอากาศยานสุวรรณภูมิ Thappline ได้หยุดขนส่งน้ำมันไปท่าอากาศยานดอนเมือง
ตั้งแต่ปี 2549 บริษัทได้ยินยอมปรับลดค่าเช่าพื้นที่และค่าบริการระบบสาธารณูปโภค
เพราะไม่มีธุรกรรมการขนส่งน้ำมัน

ในปี 2556 Thappline
ซึ่งกลับมาขนส่งน้ำมันอากาศยานเข้าสู่คลังน้ำมันอากาศยานดอนเมืองอีกครั้ง
บริษัทจึงได้ปรับขึ้นค่าเช่าพื้นที่และค่าบริการระบบสาธารณูปโภคให้เหมาะสม ทั้งนี้ การที่
Thappline กลับมาขนส่งน้ำมัน ก็ทำให้สัดส่วนของปริมาณการขนส่งน้ำมันผ่านท่อ FPT ลดลง
ส่งผลกระทบเชิงลบต่อส่วนแบ่งรายได้ค่าขนส่งน้ำมันผ่านท่อ

ตารางแสดงปริมาณการรับน้ำมัน Jet A-1 ที่ขนส่งผ่านท่อน้ำมัน

ตั้งแต่ปี 2554 – 2556

  ------ ---------- ----------- ---------- ----------- ---------- -----------
  ปี      สุวรรณภูมิ                ดอนเมือง                รวม        

         FPT        THAPPLINE   FPT        THAPPLINE   FPT        THAPPLINE

  2556   1,594.4    2,836.5     400.3      304.3       1,994.7    3,140.8

  2555   1,492.7    2,871.2     280.2      38.6        1,772.9    2,909.8

  2554   1,218.3    3,264.5     224.4      0.0         1,442.8    3,264.5
  ------ ---------- ----------- ---------- ----------- ---------- -----------

หน่วย : ล้านลิตร ที่อุณหภูมิ Observed

อย่างไรก็ดี ปริมาณน้ำมันอากาศยานส่วนที่ ขนส่งไปท่าอากาศยานสุวรรณภูมิ
ลดลงตามเที่ยวบินที่ย้ายไปท่าอากาศยานดอนเมือง ตั้งแต่ช่วงปลายปี 2555
โดยปริมาณน้ำมันบางส่วนที่เปลี่ยนเส้นทางขนส่งไปท่าอากาศยานดอนเมือง
เป็นส่วนที่ขนส่งผ่านท่อของ Thappline จึงไม่ส่งผลกระทบต่อส่วนแบ่งรายได้ค่าเช่า
จากถังรับน้ำมันที่ให้ JP-One

2.2 การตลาดและภาวะการแข่งขัน

(2.2.1) นโยบายและลักษณะการตลาดของบริการที่สำคัญ

คู่แข่งขันของบริษัท ได้แก่ ผู้ให้บริการเติมน้ำมันอากาศยาน (Into-plane Agent)
ในท่าอากาศยานสุวรรณภูมิ และท่าอากาศยานต่างประเทศ ในภูมิภาคเอเชียตะวันออกเฉียงใต้
บริษัทจึงกำหนดนโยบายและกลยุทธ์การตลาด ดังนี้

กลยุทธ์การแข่งขัน

ปรัชญาในการดำเนินธุรกิจของบริษัท คือ
ดำเนินธุรกิจการบริการเติมน้ำมันอากาศยานให้ได้คุณภาพตามมาตรฐานสากล ตรงต่อเวลา
และมีความปลอดภัยสูงสุด นอกจากกลยุทธ์การบริการที่เน้นความเป็นมาตรฐานสากล
ซึ่งเป็นที่ยอมรับของบริษัทน้ำมันและสายการบินทั่วโลกแล้ว บริษัทยังมีกลยุทธ์อื่นๆ
ที่ใช้ในการแข่งขันกับผู้ให้บริการเติมน้ำมัน ณ ท่าอากาศยานต่างๆ ตามปรัชญาของบริษัท ดังนี้

(1) การบริการด้วยคุณภาพที่ได้มาตรฐานสากล

บริษัทเน้นระบบการให้บริการตามมาตรฐานที่กำหนดโดย Guideline for Aviation Fuel
Quality Control & Operating Procedures for Joint Into-Plane Fuelling
Services and Joint Airport Depots Guideline for Aviation Fuel Quality
Control and Operating Procedures ที่ออกโดย Joint Inspection Group (JIG)
และได้รับการสนับสนุนจาก International Air Transport Association (IATA)
ซึ่งเป็นมาตรฐานของบริษัทน้ำมันทั่วโลก ยิ่งไปกว่านั้น
บริษัทยังได้รับการรับรองคุณภาพระบบการให้บริการของบริษัทด้วย ISO 9001 และระบบการจัดการ
อาชีวอนามัย และความปลอดภัย OHSAS 18001 ดังนั้น สายการบินต่างๆ
ที่มาใช้บริการจึงมั่นใจได้ว่าทุกเที่ยวบินจะได้รับน้ำมันอากาศยานที่ได้มาตรฐาน
และคุณภาพตามที่ต้องการ

(2) การบริการที่สะดวกและรวดเร็ว

บริษัทได้ให้ความสำคัญกับกำหนดเวลาตามตารางการบินของสายการบิน
จึงลงทุนใช้เครื่องมือเครื่องจักรอันทันสมัย ทัดเทียมกับท่าอากาศยานต่างๆ ทั่วโลก
และใช้พนักงานที่มีประสบการณ์และได้รับการฝึกอบรมอย่างดี ในการปฏิบัติงาน
เพื่อให้บริการเติมน้ำมันอากาศยานได้อย่างรวดเร็วและปลอดภัย สร้างความมั่นใจและไว้วางใจ
ในการบริการ โดยบริษัทได้รับการยอมรับจากสายการบินต่างๆ ตลอดระยะเวลาที่ผ่านมา

(3) การกำหนดราคาที่สามารถแข่งขันได้

บริษัทมีนโยบายในการกำหนดอัตราค่าบริการการเติมน้ำมันอากาศยาน ที่ท่าอากาศยานสุวรรณภูมิ
ให้อยู่ในระดับที่สามารถแข่งขันได้กับคู่แข่งขัน
ซึ่งคือท่าอากาศยานต่างประเทศในภูมิภาคเอเชียตะวันออกเฉียงใต้
และสำหรับท่าอากาศยานดอนเมือง บริษัทกำหนดอัตราค่าบริการ
เพื่อให้สอดคล้องกับต้นทุนในการดูแลรักษาคลังน้ำมันและระบบท่อส่งน้ำมันใต้ลานจอด

(4) นโยบายด้านความปลอดภัย และการควบคุมการเกิดอุบัติเหตุระหว่างการให้บริการ

ตลอดระยะเวลาที่ดำเนินการ
บริษัทไม่เคยมีอุบัติเหตุที่ก่อให้เกิดความเสียหายอย่างร้ายแรงแก่อากาศยานจากการให้บริการเติมน้ำมันอากาศยาน
เนื่องจากบริษัทตระหนักถึงระบบการจัดการด้านอาชีวอนามัย ความปลอดภัย
และสภาพแวดล้อมในการทำงาน มีนโยบายด้านความปลอดภัยที่ชัดเจน
จึงสามารถควบคุมไม่ให้เกิดอุบัติเหตุ และทำให้สายการบินต่างๆ
มีความเชื่อมั่นในความปลอดภัยของการบริการ

นโยบายการตลาด

คู่แข่งขันของบริษัท ได้แก่ ผู้ให้บริการเติมน้ำมันอากาศยาน (Into-plane Agent)
ในท่าอากาศยานสุวรรณภูมิ และท่าอากาศยานต่างประเทศ ในภูมิภาคเอเชียตะวันออกเฉียงใต้
บริษัทจึงกำหนดนโยบายการตลาด
ด้วยการมุ่งเน้นการให้บริการเติมน้ำมันอากาศยานที่ได้คุณภาพตามมาตรฐานสากล ตรงต่อเวลา
และมีความปลอดภัยสูงสุด

ในปัจจุบัน บริษัทยังไม่มีนโยบายในการติดต่อซื้อขายทำสัญญาบริการโดยตรงกับสายการบินต่างๆ
แต่จะเลือกกลุ่มลูกค้าเป้าหมายที่เป็นบริษัทน้ำมัน ซึ่งขายน้ำมันอากาศยานให้กับสายการบินที่มาลงจอด
ณ ท่าอากาศยานต่างๆ เมื่อบริษัทผู้ค้าน้ำมันตกลงซื้อขายน้ำมันกับสายการบิน
ก็จะทำสัญญาซื้อขายน้ำมันแบบ Into-wing Contract
ซึ่งเป็นสัญญาที่จะรวมราคาเนื้อน้ำมันบวกค่าขนส่ง ค่าธรรมเนียมต่างๆ และกำไรของบริษัทน้ำมัน
โดยจะรวมเอาค่าบริการเติมน้ำมันของบริษัทไว้ด้วย และด้วยนโยบายการตลาดดังกล่าว ทำให้ในปี
2556 ที่ผ่านมา บริษัทยังคงรักษาความเป็นผู้นำตลาด
โดยมีส่วนแบ่งการตลาดของปริมาณการเติมน้ำมันอากาศยานที่ท่าอากาศยานสุวรรณภูมิ ร้อยละ 87.3
ทั้งนี้ บริษัทให้บริการกับทุกเที่ยวบินในทุกเส้นทางบิน และทุกสายการบิน
ในระดับมาตรฐานบริการเดียวกัน ตามคำสั่งเติมของบริษัทน้ำมัน

กลยุทธ์การตลาดที่สำคัญ ที่บริษัทใช้สำหรับบริษัทน้ำมัน คือ
การเป็นตัวแทนให้บริการเติมน้ำมันอากาศยานที่ไว้วางใจได้
ในการดูแลลูกค้าของลูกค้าซึ่งเป็นสายการบิน ด้วยการไปให้บริการเติมน้ำมันที่ตรงต่อเวลา
รักษาคุณภาพของน้ำมันอากาศยานที่เติมขึ้นเครื่องบินให้ได้ตามมาตรฐานสากล
และมีความปลอดภัยสูงสุด เพื่อไม่ให้เกิดข้อร้องเรียน หรือทำให้เครื่องบินออกล่าช้า อย่างไรก็ดี
บริษัทจะจัดทำการสำรวจความพึงพอใจของลูกค้าทุกปี
พร้อมทั้งจัดตั้งหน่วยงานที่จะเข้าพบลูกค้าเป็นประจำสม่ำเสมอ
เพื่อการรักษาความสัมพันธ์ที่ดีและรับฟังคำแนะนำจากลูกค้าทั้งบริษัทน้ำมันและสายการบิน
และหากเกิดกรณีข้อร้องเรียน บริษัทจะดำเนินการชี้แจงทันทีโดยเร็วที่สุด นอกจากนี้
บริษัทจะรับหน้าที่ในการบริหารจัดการสต๊อกน้ำมันและจัดทำรายงานการขายให้กับบริษัทน้ำมัน
ด้วยระบบเทคโนโลยีที่ทันสมัย รวดเร็วและถูกต้อง
ตลอดจนรักษาความลับและระมัดระวังในการเปิดเผยข้อมูลของลูกค้า โดยยึดตามหลักธรรมาภิบาลที่ดี

ลักษณะลูกค้าและกลุ่มลูกค้าเป้าหมาย

ลูกค้ากลุ่มเป้าหมายของบริษัท ได้แก่ บริษัทผู้ค้าน้ำมันที่ขายน้ำมันอากาศยานให้กับสายการบินต่างๆ
ที่มาลงจอด ณ ท่าอากาศยานสุวรรณภูมิ ดอนเมือง สมุยและสุโขทัย
โดยเมื่อบริษัทผู้ค้าน้ำมันทำสัญญาซื้อขายน้ำมันกับสายการบิน จะรวมการซื้อบริการเติมน้ำมันฯ
ของบริษัทไว้ในสัญญาซื้อขายน้ำมันด้วย เรียกว่า Into-wing Contract

นโยบายราคา

นโยบายราคาของบริษัทจะกำหนดโดยการพิจารณาให้สอดคล้องกับมาตรฐานสากล ภาวะเศรษฐกิจ
การแข่งขัน และแผนการดำเนินงานของบริษัท
ซึ่งคณะกรรมการบริษัทและผู้บริหารจะเป็นผู้พิจารณาร่วมกัน

การจำหน่ายและช่องทางการจำหน่าย

จากระบบการให้บริการเติมน้ำมันอากาศยานของบริษัท ซึ่งเป็นประเภทคลังน้ำมันร่วม (Joint
Depot)
รวมกับการเติมน้ำมันร่วม (Joint Into-plane)
บริษัทผู้ค้าน้ำมันจะส่งน้ำมันอากาศยานมาจัดเก็บที่คลังน้ำมันของบริษัท
และหลังจากที่บริษัทผู้ค้าน้ำมันกับบริษัทสายการบินต่างเจรจาตกลงรายละเอียดของสัญญาซื้อขายน้ำมันและการบริการเติมน้ำมันแล้ว
บริษัทผู้ค้าน้ำมันจะแจ้งรายละเอียดและเงื่อนไขของสายการบินต่างๆ ที่เป็นลูกค้า
ให้บริษัททราบเพื่อไปให้บริการเติมน้ำมันฯ และเมื่อมีเที่ยวบินมาลงจอดเติมน้ำมันฯ
หลังการบริการบริษัทจะจัดทำเอกสารใบรับการส่งน้ำมันให้แก่สายการบิน
ในขณะเดียวกันบริษัทจะรวบรวมยอดปริมาณน้ำมันที่เติมเพื่อส่งรายงานยอดทั้งหมดให้แก่บริษัทผู้ค้าน้ำมัน
โดยปัจจุบันบริษัทให้บริการใน 4 ท่าอากาศยาน ได้แก่ สุวรรณภูมิ ดอนเมือง สมุย และสุโขทัย

ขั้นตอนต่าง ๆ และการสื่อสารในการให้บริการสามารถอธิบายได้ดังภาพดังต่อไปนี้

[]

เงื่อนไขการบริการ

บริษัทมีเงื่อนไขการบริการให้กับสายการบินต่าง ๆ แบ่งเป็น 3 ลักษณะ ดังนี้

(1) บริการตามสัญญา

เป็นการให้บริการเติมน้ำมันฯ ตามเงื่อนไขของสัญญาที่บริษัทผู้ค้าน้ำมันได้ตกลงไว้กับสายการบิน
และแจ้งรายละเอียดของลูกค้าสายการบินให้บริษัททราบล่วงหน้าก่อนออกไปให้บริการ

(2) บัตรเครดิตของผู้ให้บริการน้ำมัน

บริษัทผู้ค้าน้ำมันจะแจ้งรายชื่อของบัตรเครดิตที่บริษัทผู้ค้าน้ำมันยอมรับและอนุญาตให้สายการบินผู้ถือบัตรรับบริการเติมน้ำมันฯได้
ให้บริษัททราบล่วงหน้าก่อนออกไปให้บริการ

(3) เงินสด

ในกรณีที่สายการบินไม่มีสัญญาตามข้อ 1 หรือไม่มีบัตรเครดิตตามข้อ 2
สายการบินสามารถชำระค่าน้ำมันรวมค่าบริการเป็นเงินสด
โดยบริษัทผู้ค้าน้ำมันจะเป็นผู้แจ้งราคาซื้อขายเงินสดให้บริษัททราบล่วงหน้า ทั้งนี้
จะรับเฉพาะสกุลเงินบาทเท่านั้น หากมีสายการบินติดต่อขอรับบริการ
บริษัทจะเป็นผู้เก็บเงินจากสายการบิน และเก็บรักษาไว้ให้กับบริษัทผู้ค้าน้ำมันเป็นการชั่วคราว
แล้วส่งมอบให้ทั้งจำนวนต่อไป

ขั้นตอนการเรียกเก็บและได้รับชำระค่าบริการเติมน้ำมัน

หลังให้บริการเติมน้ำมันฯ ทุกครั้ง บริษัทจะจัดทำเอกสารใบรับการส่งน้ำมัน
ซึ่งบันทึกสาระสำคัญต่างๆ ได้แก่ รายละเอียดของเที่ยวบินนั้น ชนิดและเงื่อนไขของการให้บริการ
ชื่อบริษัทผู้ค้าน้ำมัน ปริมาณน้ำมัน วันและเวลาที่เติมน้ำมันฯ โดยจะให้ชุดสำเนากับสายการบิน
และรวบรวมต้นฉบับใบรับการส่งน้ำมันพร้อมสำเนาอื่น ส่งให้บริษัทผู้ค้าน้ำมันเป็นรายวัน
รวมทั้งข้อมูลแบบอิเล็กทรอนิกส์
ซึ่งบริษัทผู้ค้าน้ำมันสามารถดึงข้อมูลการขายผ่านระบบอินเตอร์เน็ตในรูปแบบรายงานต่างๆ

บริษัทจะเรียกเก็บค่าบริการเติมน้ำมันฯ จากบริษัทผู้ค้าน้ำมันเป็นรายเดือนทุกเดือน
โดยคำนวณค่าบริการเติมน้ำมันฯ จากยอดน้ำมันทั้งหมดที่ให้บริการแก่สายการบินต่างๆ
ที่เป็นลูกค้าของแต่ละบริษัทผู้ค้าน้ำมันในเดือนนั้นๆ จากนั้นบริษัทผู้ค้าน้ำมันจะเรียกเก็บค่าน้ำมัน
ซึ่งรวมค่าบริการทั้งหมดจากบริษัทสายการบินต่อไปตามเงื่อนไขที่ตกลงกันตามสัญญาซื้อขายระหว่างบริษัทผู้ค้าน้ำมันกับสายการบิน

  (2.2.2) สภาพการแข่งขันภายในอุตสาหกรรม

ภาวะอุตสาหกรรมและสภาพการแข่งขันในปีที่ผ่านมาเป็นดังนี้

สภาวะอุตสาหกรรม

อุตสาหกรรมการให้บริการระบบจัดเก็บและเติมน้ำมันอากาศยาน
เป็นธุรกิจที่การขยายตัวเติบโตควบคู่ไปกับธุรกิจท่าอากาศยาน การท่องเที่ยวและสายการบิน
โดยอิงกับปริมาณจราจรทางอากาศเป็นหลัก ดังนั้น
ปัจจัยใดๆที่มีผลกระทบต่อการเติบโตของธุรกิจดังกล่าว
ก็จะส่งผลกระทบโดยตรงต่อการเติบโตของอุตสาหกรรมการให้บริการระบบจัดเก็บและเติมน้ำมันอากาศยานโดยรวม

ในปี 2556
พบว่าอุตสาหกรรมการให้บริการระบบจัดเก็บและเติมน้ำมันอากาศยานได้รับผลดีจากหลายปัจจัย
ได้แก่ นโยบายการกลับมาใช้ท่าอากาศยานดอนเมืองของ ทอท.
การทดแทนตลาดท่องเที่ยวจากประเทศจีน ฮ่องกง และอาเซียน
รวมถึงการแข่งขันของกลุ่มสายการบินต้นทุนต่ำ เป็นการส่งเสริมการเดินทางทางอากาศเพิ่มมากขึ้น
ประกอบกับ ปัจจัยบวกด้านเศรษฐกิจโลกที่ค่อยๆฟื้นตัว
แม้ว่าจะมีปัจจัยลบจากความวุ่นวายทางการเมืองในประเทศ ซึ่งเริ่มในเดือนตุลาคม 2556 แต่พบว่า
ในปี 2556 ปริมาณการเติมน้ำมันอากาศยานมีอัตราขยายตัวเพิ่มขึ้นร้อยละ 8.5
เมื่อเปรียบเทียบกับปีก่อน ซึ่งปริมาณการเติมน้ำมันรวมของท่าอากาศยาน
สุวรรณภูมิและดอนเมืองมีจำนวนเท่ากับ 4,951 ล้านลิตร
สอดคล้องกับจำนวนผู้โดยสารที่เดินทางผ่านท่าอากาศยานทั้งสอง 67.8 ล้านคน เพิ่มขึ้นร้อยละ
15.0 จากปีก่อน (ข้อมูลจาก ทอท.)

ปัจจัยที่มีส่วนทำให้ปริมาณน้ำมันอากาศยานและจำนวนนักท่องเที่ยวเพิ่มขึ้นในปีที่ผ่านมานั้น
เป็นผลจากนโยบายของ ทอท. ที่สนับสนุนให้มีการย้ายสายการบินบางส่วนไปใช้บริการที่
ท่าอากาศยานดอนเมือง
ซึ่งนอกจากจะเป็นการเพิ่มประสิทธิภาพในการใช้ประโยชน์จากท่าอากาศยานดอนเมืองแล้ว
ยังมีส่วนโดยตรงในการบรรเทาความแออัดของ ท่าอากาศยานสุวรรณภูมิ
ที่มีขีดความสามารถรองรับผู้โดยสารได้ 45 ล้านคนต่อปี
แม้ว่าจะมีจำนวนผู้โดยสารเกินขีดความสามารถแล้ว แต่ในด้านปริมาณเที่ยวบินกลับมีจำนวนลดลง
โดยเฉพาะอย่างยิ่ง เป็นปัจจัยบวกที่สำคัญต่อธุรกิจการเติมน้ำมัน
เนื่องจากกลุ่มสายการบินซึ่งย้ายกลับไปใช้ท่าอากาศยานดอนเมือง
เป็นกลุ่มสายการบินต้นทุนต่ำที่มีความถี่ของจำนวนเที่ยวบินสูงแต่เติมน้ำมันต่อเที่ยวน้อย

ดังนั้น การย้ายไปใช้บริการท่าอากาศยานดอนเมือง ในเดือนตุลาคม 2555
ส่งผลให้มีปริมาณเที่ยวบินที่ท่าอากาศยานสุวรรณภูมิลดลงอย่างมาก ในขณะเดียวกัน
ก็เพิ่มความสามารถในการรองรับเที่ยวบินระหว่างประเทศ ซึ่งมีเส้นทางบินระยะไกล
เติมน้ำมันต่อเที่ยวในปริมาณมาก ส่งผลทำให้ภาพรวม
ท่าอากาศยานสุวรรณภูมิมีปริมาณการเติมน้ำมันเพิ่มสูงขึ้น และสำหรับท่าอากาศยานดอนเมือง ทอท.
มีแผนและดำเนินการพัฒนาปรับปรุงความพร้อมของท่าอากาศยานให้สามารถรองรับเที่ยวบินได้อย่างมีประสิทธิภาพอย่างต่อเนื่อง
ตั้งเป้าหมายให้รองรับผู้โดยสารได้ 39 ล้านคนต่อปี เน้นจุดเด่นในเรื่องการเดินทางที่ใกล้กว่า
ท่าอากาศยานสุวรรณภูมิ สะดวกสบาย จึงจูงใจให้มีสายการบินใหม่มาใช้บริการเพิ่มมากขึ้น
โดยในเดือนธันวาคม ปี 2556 ที่ผ่านมา สายการบินไทยไลอ้อนแอร์
ก็เป็นสายการบินต้นทุนต่ำรายล่าสุด ที่ได้มาเปิดทำการบินที่ท่าอากาศยานดอนเมือง

ตารางเปรียบเทียบปริมาณการเติมน้ำมันกับจำนวนเที่ยวบินรวม

  ------ ----------------------- ------------------- --------- ------------- ------------------- ------------------- --------- -------------
  ปี      จำนวนอากาศยานที่เติมน้ำมัน                                               ปริมาณการเติมน้ำมัน                                   
         (เที่ยวบินต่อปี)                                                         (ล้านลิตรต่อปี)                                       

         ท่าอากาศยานสุวรรณภูมิ       ท่าอากาศยานดอนเมือง   รวม       เพิ่มขึ้น(ลดลง) % ท่าอากาศยานสุวรรณภูมิ   ท่าอากาศยานดอนเมือง   รวม       เพิ่มขึ้น(ลดลง) %

  2556   149,493                 68,219              217,712   17.0          4,448.4             502.9               4,951.3   8.5

  2555   158,340                 27,729              186,069   8.8           4,381.1             183.1               4,564.2   (0.9)

  2554   152,427                 18,536              170,963   13.4          4,491.9             115.1               4,607.0   6.7
  ------ ----------------------- ------------------- --------- ------------- ------------------- ------------------- --------- -------------

สภาพการแข่งขัน

1)  สภาพการแข่งขันระหว่างประเทศ

ปัจจุบันภาวะการแข่งขันระหว่างท่าอากาศยานนานาชาติ เป็นการแข่งขันกันระหว่างทวีป
ซึ่งจะเห็นได้จากความสำคัญของภูมิภาคในแถบตะวันออกกลางที่พัฒนาท่าอากาศยานขึ้นมาเป็นศูนย์กลาง
(hub) การบินของโลก ทำให้สายการบินขนาดใหญ่ระหว่างประเทศหลายสายจากยุโรป ย้าย hub
ไปจากภูมิภาคเอเชีย ส่งผลกระทบเชิงลบต่อปริมาณเที่ยวบินให้ลดลงไปอย่างมากตั้งแต่ปี 2555
อย่างไรก็ดี ตลาดประเทศจีนและฮ่องกง กลับขึ้นมามีบทบาทสำคัญต่อภูมิภาคเอเชียอย่างมาก
ประเทศจีนยังเป็นศูนย์กลางธุรกิจและจุดหมายการเดินทางที่สำคัญของโลก โดยในปี 2556 ที่ผ่านมา
พบว่า
นักท่องเที่ยวจากประเทศจีนและฮ่องกงที่เดินทางมาประเทศไทยผ่านท่าอากาศยานสุวรรณภูมิและดอนเมือง
มีจำนวน 3.7 ล้านคน เพิ่มขึ้นร้อยละ 48.8 จากปีก่อน คิดเป็นสัดส่วนร้อยละ 17.1
ของตลาดนักท่องเที่ยวรวม ดังนั้น แม้ว่าประเทศไทยจะได้รับผลกระทบจากการย้าย hub
ไปจากภูมิภาคเอเชียของสายการบินกลุ่มประเทศยุโรป แต่ก็สามารถชดเชยด้วยตลาดประเทศจีน
ประกอบกับการรวมกลุ่มของประเทศในประชาคมอาเซียน (AEC)
ส่งผลให้มีการพัฒนาท่าอากาศยานต่างๆ ภายในภูมิภาคอาเซียน
ทำให้มีการเดินทางระหว่างประเทศแลกเปลี่ยนกันในกลุ่มเพิ่มมากขึ้น โดยพบว่าในปี 2556
มีนักท่องเที่ยวจากกลุ่มประเทศ AEC เดินทางเข้าประเทศไทยจำนวน 2.5 ล้านคน เพิ่มขึ้นร้อยละ
17.8 จากปีก่อน คิดเป็นสัดส่วนร้อยละ 14.3 ของตลาดนักท่องเที่ยวรวม
ทิศทางการเปลี่ยนที่สำคัญดังกล่าว ส่งผลดีต่อตลาดท่องเที่ยวไทย
และเป็นปัจจัยสนับสนุนการเติบโตธุรกิจการเติมน้ำมันอากาศยานของบริษัท

2)  สภาพการแข่งขันภายในประเทศ

สำหรับธุรกิจการเติมน้ำมันอากาศยานในระดับประเทศ ท่าอากาศยานที่ดำเนินการโดย ทอท.
มีทั้งสิ้น 6 แห่ง มีท่าอากาศยานสุวรรณภูมิเป็นท่าอากาศยานหลัก
รองลงมาเป็นท่าอากาศยานดอนเมือง ภูเก็ต เชียงใหม่ หาดใหญ่ และเชียงราย
บริษัทให้บริการเติมน้ำมันในท่าอากาศยานสุวรรณภูมิและดอนเมือง ซึ่งมีจำนวนเที่ยวบินขาเข้า-ออก
ร้อยละ 76 ของทั้งหมด

ที่ท่าอากาศยานสุวรรณภูมิ บริษัทเป็นผู้ได้สิทธิในการให้บริการ 1 ใน 2 ราย โดยในปี 2556
มีส่วนแบ่งการตลาดร้อยละ 87.3ที่ท่าอากาศยานดอนเมืองบริษัทได้รับสิทธิเป็นผู้ให้บริการรายเดียว
และสำหรับท่าอากาศยานอื่นๆ บริษัทมีนโยบายขยายการลงทุนในทุกท่าอากาศยาน ทั้งนี้
ขึ้นอยู่กับนโยบายของ ทอท. ที่จะเปิดให้เข้าแข่งขันเพื่อขอรับสัมปทานในอนาคต

แสดงจำนวนเที่ยวบิน ขาเข้า-ขาออก ของท่าอากาศยานที่ดำเนินงานโดย ทอท.

ในปี 2556

  ----------------------- ----------------------- -----------------------
                          จำนวนเที่ยวบินขาเข้า        จำนวนเที่ยวบินขาออก

  สุวรรณภูมิ                 148,818                 148,798

  ดอนเมือง                 72,068                  72,040

  ภูเก็ต                    36,295                  36,294

  เชียงใหม่                 21,681                  21,685

  หาดใหญ่                  8,775                   8,776

  เชียงราย                 3,591                   3,590

  รวม                     291,228                 291,183
  ----------------------- ----------------------- -----------------------

  (ข้อมูลจาก ทอท.)

นอกจากท่าอากาศยานที่ดำเนินงานโดย ทอท.แล้ว
ปัจจุบันบริษัทได้ให้บริการเติมน้ำมันในท่าอากาศยาน สมุยและสุโขทัย ที่ บมจ.การบินกรุงเทพ
เป็นเจ้าของท่าอากาศยานทั้งสองแห่ง และเป็นผู้บริหารสายการบินบางกอกแอร์เวย์ส
โดยเป็นผู้ได้รับสิทธิเพียงรายเดียว ในปี 2556 มีปริมาณการเติมน้ำมันรวม 27.8 ล้านลิตร
เพิ่มขึ้นร้อยละ 9 จากปีก่อน ด้วยจำนวนเที่ยวบินรวม 11,525 เที่ยวบิน

แนวโน้มสภาวะอุตสาหกรรมและสภาพการแข่งขันในปี 2557

ในปี 2557 อุตสาหกรรมการเติมน้ำมันอากาศยานมีแนวโน้มเติบโตต่อเนื่อง
เพราะได้รับปัจจัยบวกจากหลายด้าน ได้แก่ ปัจจัยด้านเศรษฐกิจโลกที่ค่อยๆฟื้นตัว
สนุบสนุนให้ธุรกิจการบินและการท่องเที่ยวยังมีแนวโน้มเติบโตต่อเนื่อง
สำหรับปัจจัยด้านความพร้อมของท่าอากาศยานหลักของประเทศ คือ สุวรรณภูมิและดอนเมือง
รวมกันยังสามารถรองรับผู้โดยสารได้ 81.5 ล้านคน และรองรับเที่ยวบินสูงสุดรวมกันที่ 136
เที่ยวบินต่อชั่วโมง และด้วยนโยบายการเปิด AEC ในปี 2558 ช่วยส่งผลดีต่อธุรกิจการบิน
ทำให้มีเที่ยวบินระหว่างประเทศสมาชิกอาเซียนเพิ่มขึ้น นอกจากนี้ ปัจจัยหลักที่สำคัญอีกประการคือ
แนวโน้มการเติบโตของสายการบินต่างๆ เช่น การบินไทย
ซึ่งมีสัดส่วนการเติมน้ำมันฯประมาณร้อยละ 40 ของทั้งตลาดรวม มีแผนเพิ่มจำนวนเครื่องบิน
โดยจะรับมอบเครื่องบิน โบอิ้ง B777-300ER ความจุ 348 ที่นั่ง จำนวน 3 ลำ และB787-8
ดรีมไลเนอร์ ความจุ 219 ที่นั่ง จำนวน 4 ลำ ในปี 2557 เพื่อบินในเส้นทางยุโรป อเมริกา ญี่ปุ่น
และเกาหลี นอกจากนี้ ในส่วนของ ไทยสมายล์ ก็มีแผนรับมอบเครื่องบินแอร์บัส A320 จำนวน 7
ลำ เพื่อบินทดแทนในบางเส้นทางบินของ การบินไทย รวมทั้งหมด 14 ลำ
ในจำนวนนี้เป็นการเปลี่ยนแบบของเครื่องบินที่ใช้ทดแทนเครื่องเดิม 10 ลำ ซึ่งเครื่องบินรุ่นใหม่ๆนี้
จะช่วยเพิ่มประสิทธิภาพในการประหยัดน้ำมัน
แต่ในภาพรวมแล้วเป็นผลดีต่อปริมาณเที่ยวบินที่จะเพิ่มขึ้นในอนาคตด้วย
บริษัทจึงประเมินว่าการบินไทยจะเติมน้ำมันที่ท่าอากาศยานสุวรรณภูมิเพิ่มขึ้นร้อยละ 2-3 ในปี 2557
และส่งผลให้มีปริมาณความต้องการเติมน้ำมันอากาศยานที่ท่าอากาศยานสุวรรณภูมิ 4,607 ล้านลิตร
เพิ่มขึ้นร้อยละ 3.5 จากปีก่อน

สำหรับท่าอากาศยานดอนเมือง ซึ่งสายการบินต้นทุนต่ำหลายสายใช้เป็นฐานการบิน ล่าสุดมี
สายการบิน ไทยไลอ้อนแอร์ ซึ่งประสบความสำเร็จอย่างสูงในตลาดโลว์คอสต์ประเทศอินโดนีเซีย
ได้เปิดตัวและให้บริการไปแล้วเมื่อต้นเดือนธันวาคม 2556 ที่ผ่านมา เริ่มด้วย 3 เส้นทางบินหลัก
คือ เชียงใหม่ มาเลเซีย และอินโดนีเซีย มีแผนจะเพิ่มเครื่องบินเป็น 12 ลำ ในปี 2557
เพื่อเปิดให้บริการเพิ่มอีกในหลากหลายเส้นทางบิน ภายในประเทศ
รวมถึงอีกหลายเส้นทางบินในต่างประเทศ จีนและอินเดีย โดยจะเพิ่มเครื่องบินเป็น 22 ลำในปี
2558 ทั้งนี้ คาดว่าจะมีฝูงบินไม่ต่ำกว่า 50 ลำในปี 2561 และสำหรับสายการบินไทยแอร์เอเชีย
ในปี 2557 มีแผนเตรียมจัดตั้งสายการบินใหม่ชื่อ แอร์เอเชียเอ็กซ์ไทยแลนด์
ในช่วงไตรมาสแรกของปี สำหรับให้บริการเส้นทางบินระยะกลางและระยะไกล รัศมีการบิน ไม่เกิน
8 ชั่วโมง เช่น ญี่ปุ่น เกาหลี และออสเตรเลีย นับเป็นโลว์คอสต์แอร์ไลน์แบบลองฮอล
หรือบินข้ามทวีปสายการบินแรกของไทย เช่นเดียวกับ นกแอร์ที่มีแผนจะร่วมกับสายการบินสกู๊ต
ซึ่งเป็นสายการบินโลว์คอสต์ในเครือสิงคโปร์ แอร์ไลน์ส ก่อตั้งสายการบินโลว์คอสต์ใหม่ชื่อ นกสกู๊ต
(NokScoot) ให้บริการเส้นทางบินระยะกลางและไกล
การที่มีสายการบินต้นทุนต่ำหลายสายมาช่วยกระตุ้นตลาด
จึงส่งผลให้อุตสาหกรรมการเติมน้ำมันที่ท่าอากาศยานดอนเมืองมีขนาดใหญ่ขึ้น บริษัทคาดว่าในปี
2557 จะมีความต้องการเติมน้ำมันอากาศยาน 568 ล้านลิตร ขยายตัวจากปีก่อนร้อยละ 13

ในปี 2557 บริษัทมีโครงการขยายการให้บริการเติมน้ำมันอากาศยานไปที่ท่าอากาศยานจังหวัดตราด
ซึ่งเป็นท่าอากาศยานแห่งที่ 3 ที่ บมจ.การบินกรุงเทพ เป็นเจ้าของ และเป็นท่าอากาศยานแห่งที่ 5
ที่บริษัทเข้าไปให้บริการน้ำมันอากาศยาน
ท่าอากาศยานจังหวัดตราดนี้ใช้เป็นจุดหมายของผู้โดยสารที่ต้องการเดินทางเชื่อมภาคตะวันออกกับภาคใต้และภาคเหนือ
โดยไม่ต้องการผ่านเข้ากรุงเทพ และในอนาคตจะเป็นที่รองรับการเดินทางภายในกลุ่มอาเซียน AEC
ที่มีแนวโน้มเดินทางระหว่างภูมิภาคต่อภูมิภาคโดยตรงเพิ่มมากขึ้น

จากปัจจัยสนับสนุนที่กล่าวมาทั้งหมด
ทำให้บริษัทคาดว่าสถานการณ์การเติบโตของปริมาณการเติมน้ำมันอากาศยานในปี 2557
จะยังขยายตัวต่อเนื่อง โดยคาดการณ์ปริมาณการเติมน้ำมันรวมทั้งสองท่าอากาศยานเท่ากับ 5,175
ล้านลิตร คิดเป็นขยายตัวร้อยละ 4.5 เฉลี่ย 14.2 ล้านลิตรต่อวัน สูงกว่าปี 2556 จำนวน 224
ล้านลิตร ทั้งนี้ บริษัทคาดการณ์โดยใช้สมมติฐานว่าสายการบินหลักที่ให้บริการอยู่ ณ
ท่าอากาศยานดอนเมืองไม่มีการเปลี่ยนแปลง
และไม่มีปัจจัยลบอื่นที่ส่งผลกระทบต่อการท่องเที่ยวอย่างรุนแรง
เป็นผลให้ปริมาณการใช้น้ำมันอากาศยานอาจจะมีอัตราการเติบโตไม่เป็นไปตามคาดการณ์

สำหรับส่วนแบ่งการตลาดที่ ท่าอากาศยานสุวรรณภูมิ
ซึ่งมีการแข่งขันในส่วนของการให้บริการเติมน้ำมันอากาศยานนั้น
บริษัทตั้งเป้าหมายรักษาส่วนแบ่งการตลาดไว้ให้ได้ไม่ต่ำกว่าที่ร้อยละ 85
โดยใช้กลยุทธ์มุ่งเน้นตอบสนองในปัจจัยที่ลูกค้าให้ความสำคัญ ในที่นี้ได้แก่กลุ่มลูกค้าบริษัทน้ำมัน
และรักษาระดับคุณภาพการบริการ แบบ “การบริการด้วยหัวใจ (Service with our hearts)
ให้ความสำคัญสูงสุดด้านความปลอดภัยและตอบสนองด้วยเทคโนโลยีการบริการที่ทันสมัย
เพื่อสร้างความพึงพอใจให้กับลูกค้าสายการบินซึ่งเป็นลูกค้าทางอ้อม
พร้อมกับการเพิ่มประสิทธิภาพในการบริหารต้นทุนของบริษัทอย่างต่อเนื่อง
และส่งเสริมความสัมพันธ์อันแน่นแฟ้นระหว่างกัน

(2.3) การจัดหาผลิตภัณฑ์หรือบริการ

ธุรกิจหลักของบริษัทเป็นการให้บริการเติมน้ำมันอากาศยาน ซึ่งบริษัทจะมิได้เป็นผู้จัดหา
ผลิตภัณฑ์น้ำมันอากาศยานเพื่อมาจำหน่าย หากแต่บริษัทผู้ค้าน้ำมันซึ่งเป็นผู้ว่าจ้างบริษัท ทำสัญญา
(User Agreement) ตกลงจะเป็นผู้จัดหาน้ำมันอากาศยานมาจัดเก็บไว้ในคลังน้ำมันของบริษัท
เพื่อให้บริษัทบริการเติมน้ำมันให้แก่ลูกค้าของบริษัทผู้ค้าน้ำมัน ได้แก่ สายการบินต่างๆ ทั่วโลก
ซึ่งแหล่งที่มาของน้ำมันอากาศยานก็จะมาจากคลังน้ำมันและโรงกลั่นน้ำมันของบริษัทผู้ค้าน้ำมันเหล่านั้น
โดยขนส่งผ่านท่อขนส่งน้ำมันของบริษัท ขนส่งน้ำมันทางท่อ จำกัด และบริษัท
ท่อส่งน้ำมันปิโตรเลียมไทย จำกัด

บริษัทจะจัดทำแผนจัดส่งน้ำมัน แจ้งให้บริษัทผู้ค้าน้ำมัน
ดำเนินการจัดส่งน้ำมันมาสำรองจัดเก็บไว้ที่คลังน้ำมันอากาศยาน
เพื่อขายให้กับสายการบินซึ่งเป็นลูกค้า เป็นจำนวน 3-3.5 วัน สำหรับท่าอากาศยานสุวรรณภูมิ และ
2-8 วัน สำหรับท่าอากาศยานดอนเมือง
แตกต่างกันตามปริมาณยอดขายและความสามารถจัดเก็บน้ำมันของแต่ละปี ดังนั้น
หากบริษัทน้ำมันใดไม่ได้ปฏิบัติตามแผนการจัดส่งน้ำมัน
บริษัทก็จะไม่สามารถเติมน้ำมันหรือปฏิเสธที่จะเติมน้ำมัน ตามคำสั่งเติมของบริษัทน้ำมัน
ที่เคยได้ตกลงไว้ในการซื้อขายระหว่างบริษัทน้ำมันและสายการบิน ทั้งนี้
จะไม่กระทบต่อการให้บริการของบริษัท เพราะทันทีที่บริษัทน้ำมันรายใดไม่สามารถขายน้ำมันได้
สายการบินสามารถเลือกเปลี่ยนไปซื้อน้ำมันอากาศยานพร้อมบริการเติมน้ำมันของบริษัท
จากบริษัทผู้ค้าน้ำมันรายอื่นๆ ซึ่งมีสิทธิ์ขายน้ำมันและมีปริมาณน้ำมันสำรองเพียงพอ พร้อมขาย
ในแต่ละท่าอากาศยานนั้นๆได้

(2.4) งานที่ยังไม่ได้ส่งมอบ

  - ไม่มี –

(2.5) แผนการดำเนินงานในอนาคต

บริษัทมุ่งมั่นในการดำเนินงานตามวิสัยทัศน์และพันธกิจที่ได้ตั้งไว้
โดยบริษัทมีแผนกลยุทธ์ในการเพิ่มขีดความสามารถของอุปกรณ์และระบบเติมน้ำมันเชื้อเพลิงอากาศยาน
ให้สามารถแข่งขันได้ในประชาคมเศรษฐกิจอาเซียน และรองรับการเจริญเติบโตที่เพิ่มมากขึ้น
ของท่าอากาศยานสุวรรณภูมิ,
และพร้อมรับการเติบโตแบบก้าวกระโดดของสายการบินต้นทุนต่ำที่ท่าอากาศยานดอนเมือง
รวมทั้งศึกษาการขยายธุรกิจให้ครบวงจรไปยังท่าอากาศยานภูมิภาคและในต่างประเทศอื่นๆ
อย่างต่อเนื่อง ดังนี้

1. โครงการขยายการลงทุนในระบบบริการส่งน้ำมันเชื้อเพลิงอากาศยานผ่านท่อแบบ Hydrant
(“ระบบ Hydrant”) ระยะที่ 2 ณ ท่าอากาศยานสุวรรณภูมิ

ด้วย บริษัท ไทยเชื้อเพลิงการบิน จำกัด (TARCO) ซึ่งบริษัทถือหุ้นอยู่ร้อยละ 90
ได้รับสิทธิในการดำเนินการลงทุนในโครงการให้บริการระบบส่งน้ำมันอากาศยานผ่านท่อแบบ
Hydrant ระยะที่ 2 ณ ท่าอากาศยานสุวรรณภูมิจาก บริษัท ท่าอากาศยานไทย จำกัด (มหาชน)
(ทอท.) มีระยะเวลาตามสัญญาประมาณ 22 ปี 9 เดือน จนถึงวันที่ 27 กันยายน 2579
(โดยคาดว่าจะมีรายได้เชิงพาณิชย์ระหว่างปี 2560-2579) มูลค่าเงินลงทุนของโครงการประมาณ
710 ล้านบาท โดย TARCO จะให้ผลประโยชน์ตอบแทนแก่ ทอท. ในอัตราร้อยละ 18
ของยอดรายได้จากการดำเนินการระบบ Hydrant ระยะที่ 2 ก่อนหักค่าใช้จ่ายใดๆ
และปรับเพิ่มสัดส่วนการถือหุ้นของ ทอท. ใน TARCO จากเดิมร้อยละ 10 เป็นร้อยละ 25
โดยเป็นการก่อสร้างต่อจากระบบส่งน้ำมันอากาศยานผ่านท่อแบบ Hydrant ของเดิม
ในพื้นที่ส่วนขยายที่ติดกับพื้นที่ปฏิบัติการเขตการบินถึงสามด้าน (ทิศเหนือ ทิศตะวันออก
และทิศตะวันตก) เพื่อรองรับหลุมจอดเครื่องบินได้เพิ่มเติมอีก 28 หลุมจอด
สำหรับเครื่องบินขนาดใหญ่
สอดคล้องกับการขยายขีดความสามารถในการรองรับผู้โดยสารของท่าอากาศยานสุวรรณภูมิระยะที่ 2

2. โครงการก่อสร้างถังเก็บน้ำมันเชื้อเพลิงอากาศยานขนาดความจุ 15 ล้านลิตร ณ
คลังน้ำมันอากาศยานสุวรรณภูมิ

ตามที่บริษัทมีแผนงานก่อสร้างถังเก็บน้ำมันเพิ่มอีกจำนวน 1 ถัง ในปี 2556
เพื่อรองรับการเจริญเติบโตของการพัฒนาท่าอากาศยานสุวรรณภูมิ ระยะที่ 2
และเป็นไปตามแผนงานที่ได้กำหนดไว้ในแผนกลยุทธ์ 5 ปี (2556-2560) ของบริษัทนั้น
เนื่องจากเมื่อเดือนตุลาคม 2555
รัฐบาลได้มีนโยบายเปิดใช้ท่าอากาศยานดอนเมืองอย่างเต็มรูปแบบและมีการย้ายเที่ยวบินจากท่าอากาศยานสุวรรณภูมิมายังท่าอากาศยานดอนเมืองจำนวนหนึ่ง
ทำให้การบริการจัดการถังเก็บน้ำมัน ณ คลังน้ำมันสุวรรณภูมิ ยังคงมีความคล่องตัวได้อีกระยะหนึ่ง
นั้น จากการติดตามปริมาณการให้บริการเติมน้ำมันเชื้อเพลิงอากาศยาน ณ
ท่าอากาศยานสุวรรณภูมิในปัจจุบัน เทียบกับอัตราการเจริญเติบโตของสนามบิน ทำให้คาดการณ์ได้ว่า
บริษัทจะมีอัตราการให้บริการเติมน้ำมันอากาศยานที่สูงขึ้นกว่าการประมาณการ
ซึ่งส่งผลให้ขีดความสามารถในการจัดเก็บน้ำมันของถังเก็บน้ำมันเชื้อเพลิงอากาศยานที่มีอยู่เดิม
ไม่เพียงพอต่อการให้บริการฯ ดังนั้น เพื่อเป็นการรักษาภาพลักษณ์ของการให้บริการระดับ World
Class ที่บริษัทได้ดำเนินงานมาอย่างต่อเนื่อง
บริษัทจึงมีแผนงานก่อสร้างถังเก็บน้ำมันเชื้อเพลิงอากาศยาน ขนาดความจุ 15 ล้านลิตร
มูลค่าเงินลงทุนของโครงการประมาณ 355 ล้านบาท
โดยจะเริ่มดำเนินการออกแบบและก่อสร้างในไตรมาส 1 ของปี 2557 และแล้วเสร็จในไตรมาส 4
ของปี 2558 ซึ่งจะสอดคล้องกับความต้องการปริมาณน้ำมันที่เพิ่มมากขึ้นในช่วงเวลาดังกล่าวได้

3. โครงการจัดซื้อรถเติมน้ำมันอากาศยานแบบ Hydrant Dispenser
สำหรับท่าอากาศยานสุวรรณภูมิ จำนวน 2 คัน เช่ารถ Mini Hydrant Dispenser
สำหรับท่าอากาศยานดอนเมือง จำนวน 2 คัน
และปรับปรุงรถเติมน้ำมันอากาศยานและอุปกรณ์ที่เกี่ยวข้อง

จากการเติบโตที่สูงขึ้นอย่างต่อเนื่องของท่าอากาศยานสุวรรณภูมิ
บริษัทจึงกำหนดแผนการเพิ่มขีดความสามารถในการให้บริการเติมน้ำมันอากาศยาน
โดยจะมีการจัดซื้อรถเติมน้ำมันอากาศยานแบบ Hydrant Dispenser จำนวน 2 คัน
เพื่อเสริมศักยภาพการให้บริการเติมน้ำมันอากาศยาน ณ ท่าอากาศยานสุวรรณภูมิ
ให้แล้วเสร็จภายในปี 2557 อีกทั้ง
บริษัทได้มีการติดตามและวิเคราะห์ข้อมูลสายการบินที่จะมาใช้บริการที่ท่าอากาศยานดอนเมืองอย่างต่อเนื่อง
พบว่าส่วนใหญ่จะเป็นสายการบินต้นทุนต่ำ (Low Cost) ซึ่งมีแนวโน้มการเติบโตแบบก้าวกระโดด
และมีการใช้เครื่องบินที่มีขนาดลำตัวอากาศยานไม่ใหญ่มาก บริษัทจึงได้พิจารณาจัดเตรียมเช่ารถ
Mini Hydrant Dispenser เพิ่มอีกจำนวน 2 คัน
เพื่อให้เกิดความคล่องตัวและเหมาะสมกับการให้บริการ
ควบคู่ไปกับการดำเนินการปรับปรุงรถเติมน้ำมันอากาศยานและอุปกรณ์ที่เกี่ยวข้อง
เพื่อขยายขีดความสามารถในการให้บริการเติมน้ำมันแก่อากาศยานรุ่นใหม่
รวมถึงเพื่อเป็นการลดค่าบำรุงรักษาในอนาคตโดยมีมูลค่าการลงทุนประมาณ 48 ล้านบาท

4. โครงการก่อสร้างถังเก็บน้ำมันดีเซลจำนวน 3 ถัง ขนาดความจุรวม 28.5 ล้านลิตร ณ
คลังน้ำมันดอนเมือง

สืบเนื่องจากภาครัฐมีนโยบายเพิ่มปริมาณน้ำมันสำรองโดยมีวัตถุประสงค์เพื่อเพิ่มความมั่นคงด้านพลังงานให้แก่ประเทศ
ทำให้บริษัทผู้ค้าน้ำมันต้องเพิ่มอัตราการสำรองน้ำมันจากร้อยละ 5 เป็นร้อยละ 6
ของปริมาณที่จำหน่ายในประเทศ หรือเพิ่มสำรองจาก 36 วันเป็น 43 วัน บริษัท ขนส่งน้ำมันทางท่อ
จำกัด (FPT) จึงมีแผนงานก่อสร้างถังเก็บน้ำมันดีเซลจำนวน 3 ถัง ขนาดความจุรวม 28.5
ล้านลิตร มูลค่าเงินลงทุนของโครงการประมาณ 230 ล้านบาท
เพื่อเป็นการสร้างรายได้ที่เพิ่มขึ้นจากการเก็บสำรองน้ำมันดังกล่าว

5.  โครงการขยายธุรกิจให้บริการด้านคลังน้ำมันและเติมน้ำมันเชื้อเพลิงอากาศยาน ณ
    ท่าอากาศยานตราด

ตามที่ บมจ.การบินกรุงเทพ ซึ่งเป็นผู้ดำเนินการบริหารท่าอากาศยานตราด
ได้แจ้งความประสงค์ที่จะให้บริษัทเป็นผู้ให้บริการด้านคลังนํ้ามันและเติมนํ้ามันเชื้อเพลิงอากาศยาน ณ
ท่าอากาศยานตราด ซึ่งจากการศึกษารายละเอียดโครงการดังกล่าวแล้วนั้น พบว่า
บริษัทมีขีดความสามารถในการดำเนินงานอย่างเพียงพอและเป็นประโยชน์ที่บริษัทจะมีช่องทางเพิ่มรายได้อีกทางหนึ่ง
โดยบริษัท พร้อมที่จะเปิดให้บริการด้านคลังน้ำมันและเติมน้ำมันเชื้อเพลิงอากาศยานได้
ภายในไตรมาสที่ 3/2557
ซึ่งโครงการดังกล่าวจะสอดคล้องกับแผนกลยุทธ์ของบริษัทที่จะดำเนินการขยายธุรกิจให้ครบวงจรไปยังท่าอากาศยานภูมิภาคอื่นๆ
อย่างต่อเนื่อง

3. ปัจจัยความเสี่ยง

บริษัทมีการบริหารจัดการความเสี่ยงอย่างเป็นระบบและต่อเนื่อง
ทำให้ปัจจัยเสี่ยงต่างๆในปีที่ผ่านมาได้รับการบริหารจัดการให้อยู่ในระดับที่ยอมรับได้
ทั้งนี้ฝ่ายบริหารทำการทบทวนประเด็นความเสี่ยง และ
ปรับปรุงแผนควบคุมความเสี่ยงทุกปีเพื่อให้สอดคล้องกับเป้าหมายตามแผนกลยุทธ์
โดยคำนึงถึงการเติบโตของบริษัทอย่างยั่งยืนและสร้างมูลค่าเพิ่มให้แก่ผู้ถือหุ้นในระยะยาว
อย่างไรก็ดียังคงมีปัจจัยเสี่ยงที่อาจเกิดขึ้นและมีผลกระทบต่อผู้ถือหุ้นหรือผู้มีส่วนได้ส่วนเสียที่ควรพิจารณาดังนี้

1. ความเสี่ยงทางธุรกิจ

1.1 ความเสี่ยงจากอัตราการเติบโตของอุตสาหกรรมการบินในประเทศไทย

แหล่งรายได้หลักบริษัทมาจากธุรกิจให้บริการน้ำมันอากาศยาน
ที่ท่าอากาศยานสุวรรณภูมิและท่าอากาศยานดอนเมือง
โดยมีกลุ่มลูกค้าประกอบด้วยบริษัทน้ำมันและบมจ.การบินไทยที่เป็นผู้ถือหุ้นของบริษัทรวม 8 ราย
ทั้งนี้สัดส่วนของรายได้ประมาณร้อยละ 90-95 มาจากลูกค้ารายใหญ่ 5
รายในสัดส่วนที่ใกล้เคียงกันและมีลูกค้าที่มีสัดส่วนการตลาดเกินร้อยละ 30 เพียง 1 ราย
ประกอบกับลูกค้าดังกล่าวเป็นรัฐวิสาหกิจขนาดใหญ่ของไทยที่เป็นผู้ถือหุ้นของบริษัทด้วย
บริษัทจึงมีความเสี่ยงต่ำในประเด็นการสูญเสียลูกค้าหรือหนี้เสียจากลูกค้ารายนี้
ส่วนการเติบโตของรายได้ค่าบริการของบริษัทส่วนใหญ่ขึ้นอยู่กับปริมาณการเติมน้ำมันอากาศยานให้แก่เที่ยวบินทั้งหมดที่มาใช้บริการที่ท่าอากาศยานทั้งสองแห่ง
ดังนั้นปัจจัยเสี่ยงที่มีผลกระทบทำให้ธุรกิจการบินในประเทศไทยเติบโตหรือลดลงจึงถือเป็นปัจจัยเสี่ยงต่อรายได้ของบริษัท
ถึงแม้ว่าปี 2556
ธุรกิจการบินของประเทศไทยจะได้รับผลกระทบจากเหตุการณ์ภาวะเศรษฐกิจของประเทศแถบยุโรปอ่อนแอต่อเนื่อง
แต่ภาวะเศรษฐกิจสหรัฐอเมริกามีแนวโน้มฟื้นตัวดีขึ้นประกอบกับภาวะเศรษฐกิจในประเทศแถบเอเซียมีการขยายตัวทำให้มีจำนวนเที่ยวบินมาใช้บริการเติมน้ำมันอากาศยานของบริษัทในช่วงไตรมาส
1-3 ของปี 2556 ยังคงเติบโตต่อเนื่อง เป็นผลให้รายได้บริษัทเติบโตในทิศทางเดียวกัน
อีกทั้งการกลับมาเปิดใช้ท่าอากาศยานดอนเมืองอย่างเต็มรูปแบบ
ทำให้จำนวนเที่ยวบินของสายการบินต้นทุนต่ำมีการเติบโตในอัตราสูงทำให้บริษัทมีรายได้เพิ่มขึ้นด้วย
ขณะที่ไตรมาส 4 ของปี 2556
ประเทศจีนประกาศใช้กฎหมายคุ้มครองนักท่องเที่ยวชาวจีน(ทัวร์ศูนย์เหรียญ)
ประกอบกับเหตุการณ์วุ่นวายทางการเมืองภายในประเทศเริ่มเกิดขึ้นตั้งแต่เดือนตุลาคม 2556
ต่อเนื่องถึงเดือนมกราคม 2557 ทำให้เที่ยวบินระยะสั้นของสายการบินประเทศแถบเอเซียเช่น
สิงคโปร์แอร์ไลน์ คาเธ่ย์แปซิฟิคแอร์ไลน์เป็นต้น
ทยอยยกเลิกเที่ยวบินในขณะที่สายการบินของประเทศแถบยุโรปที่มีเส้นทางบินระยะยาวไม่มีการยกเลิกเที่ยวบินมีผลทำให้รายได้ลดลงเล็กน้อยจึงเป็นความเสี่ยงระดับต่ำ

อย่างไรก็ดี
บริษัทให้ความสำคัญในการควบคุมและติดตามผลการดำเนินงานด้านการเงินอย่างเข้มข้นทุกเดือนรวมทั้งมีการกำหนดจุดชี้วัดความเสี่ยง
(Trigger Point) เช่น EBITDA กระแสเงินสด เป็นสัญญาณเตือนภัยล่วงหน้า
กรณีผลการดำเนินงานมีแนวโน้มว่าอาจจะต่ำกว่าประมาณการเพื่อออกมาตรการควบคุมค่าใช้จ่ายให้สอดรับกับรายได้ที่ลดลง
เพื่อลดผลกระทบจากสถานการณ์ความเสี่ยงทางธุรกิจให้อยู่ในระดับต่ำที่สุด
ทำให้บริษัทสามารถจ่ายเงินปันผลให้ผู้ถือหุ้นได้อย่างต่อเนื่องทุกปี

1.3 ความเสี่ยงจากผลการดำเนินงานของบริษัทย่อยซึ่งเป็นส่วนหนึ่งของผลการดำเนินงานบริษัท

จากการที่บริษัทมุ่งเน้นการเติบโตในธุรกิจให้บริการขนส่งน้ำมันครบวงจร
บริษัทจึงเข้าไปครอบงำกิจการ บริษัท ขนส่งน้ำมันทางท่อ จำกัด (FPT)
ที่ประกอบธุรกิจขนส่งน้ำมันทุกผลิตภัณฑ์ทางท่อ
เพื่อเสริมสร้างความแข็งแกร่งและการเติบโตอย่างยั่งยืน
ดังนั้นผลการดำเนินงานของบริษัทส่วนหนึ่งขึ้นอยู่กับผลการดำเนินงานของบริษัท FPT ซึ่งบริษัท
FPTอาจต้องเผชิญความเสี่ยงที่อาจเกิดขึ้นจากลักษณะการประกอบธุรกิจเช่น
ความเสี่ยงจากการแข่งขันกับบริษัทที่รับจ้างขนส่งน้ำมันทางท่ออีกบริษัทหนึ่งและความเสี่ยงจากการก่อสร้างของโครงการต่างๆตามแนวเส้นท่อขนส่งน้ำมันเป็นต้น
ในขณะที่เงินปันผลจากบริษัท ไทยเชื้อเพลิงการบิน จำกัด ที่ได้รับสัมปทานจาก
บมจ.ท่าอากาศยานไทย
ให้เป็นผู้ลงทุนและบริหารระบบท่อน้ำมันอากาศยานในท่าอากาศยานสุวรรณภูมิ
อาจมีเงินปันผลลดลงจากการลงทุนเพิ่มเติมในโครงการขยายท่าอากาศยานสุวรรณภูมิระยะที่ 2

อย่างไรก็ดีบริษัทมีนโยบายให้ผู้บริหารบริษัทเป็นกรรมการในบริษัทย่อยมีความรับผิดชอบดูแลควบคุมและให้ความเห็นในการดำเนินงานของบริษัทย่อยและมีการพิจารณาผลการดำเนินงานของแต่ละบริษัทในที่ประชุมคณะกรรมการบริหาร
(Executive Committee) รายเดือน เพื่อสรุปผลรายงานต่อคณะกรรมการบริษัทรายไตรมาส
ทำให้บริษัทและบริษัทย่อย (กลุ่มบริษัท)
มีผลการดำเนินงานที่ดีสามารถจ่ายเงินปันผลให้ผู้ถือหุ้นได้อย่างต่อเนื่อง

2. ความเสี่ยงจากการดำเนินงาน

2.1
ความเสี่ยงจากอุปกรณ์ระบบให้บริการเติมน้ำมันอากาศยานอาจขัดข้องหรือปริมาณน้ำมันสำรองไม่เพียงพอต่อจำนวนเที่ยวบินที่เพิ่มขึ้นสูงสุดบางช่วงเวลาที่ท่าอากาศยานสุวรรณภูมิและดอนเมือง

บมจ. ท่าอากาศยานไทย
มีการดำเนินกิจกรรมทางการตลาดหลายรูปแบบเพื่อส่งเสริมให้สายการบินต่างๆ
มาใช้บริการที่ท่าอากาศยานสุวรรณภูมิ และท่าอากาศยานดอนเมือง
ทำให้จำนวนเที่ยวบินของสายการบินดังกล่าวเพิ่มขึ้นอย่างต่อเนื่อง
บริษัทจึงมีความเสี่ยงในเรื่องของระบบให้บริการเกิดขัดข้องหรือปริมาณน้ำมันสำรองไม่เพียงพอต่อการให้บริการ
มีผลกระทบทำให้เกิดการล่าช้าของเที่ยวบิน

อย่างไรก็ดีบริษัทได้ดำเนินการลงทุนพัฒนาระบบเทคโนโลยีสารสนเทศสำหรับการให้บริการเติมน้ำมันอากาศยาน
(Aviation Refueling Management Systems : ARMS)
ทดแทนระบบเดิมทั้งหมดมีกำหนดแล้วเสร็จปี 2557
เพื่อเพิ่มประสิทธิภาพการบริการรวมทั้งลงทุนก่อสร้างถังเก็บน้ำมันอากาศยานเพิ่ม 1
ถังที่คลังน้ำมันสุวรรณภูมิมีกำหนดแล้วเสร็จปี 2558
เพื่อรองรับปริมาณการเติมน้ำมันอากาศยานที่เพิ่มขึ้น

นอกจากนั้นบริษัทมีคณะอนุกรรมการกิจการเชื้อเพลิง (Fuelling Operations Committee)
ประกอบด้วยผู้บริหารของบริษัท และผู้แทนจากบริษัทน้ำมันที่มีประสบการณ์ด้านน้ำมันอากาศยาน
ประชุมแลกเปลี่ยนความคิดเห็นเพื่อปรับปรุงกระบวนการบริการน้ำมันอากาศยานให้มีประสิทธิภาพดียิ่งขึ้น
รวมทั้งกำหนดให้มีการตรวจสอบระบบปฏิบัติการให้บริการน้ำมันอากาศยานโดยกลุ่มผู้ตรวจสอบของบริษัทน้ำมัน
(Joint Inspection Group – JIG) ปีละ 1
ครั้งเพื่อให้มีความมั่นใจได้ว่าระบบปฏิบัติการของบริษัทเป็นไปตามมาตรฐานสากล

2.2
ความเสี่ยงจากการพัฒนาขีดความสามารถขององค์การเพื่อรองรับการดำเนินธุรกิจภายใต้ความผันผวนของสภาวะเศรษฐกิจและโอกาสในการเติบโตธุรกิจ

ความผันผวนของสภาวะเศรษฐกิจ การเปิดประชาคมเศรษฐกิจอาเซียน (AEC) ในปี 2558
ประกอบกับการมุ่งเน้นขยายธุรกิจให้บริการพลังงานครบวงจรที่ใส่ใจสิ่งแวดล้อมตามวิสัยทัศน์ปี
2556-2560 ในขณะที่บุคลากรระดับบริหารหรือในตำแหน่งงานหลักเริ่มเกษียณอายุงาน
บริษัทจึงมีความเสี่ยงหากการพัฒนาขีดความสามารถบุคลากรล่าช้าไม่ทันต่อสภาพการแข่งขันทางธุรกิจที่เปลี่ยนแปลงรวดเร็วและซับซ้อนขึ้น

อย่างไรก็ดีบริษัทมีการจัดทำแผนสืบทอดตำแหน่งงานและพัฒนาผู้สืบทอดตำแหน่งงานรวมทั้งปรับปรุงกระบวนการคัดสรรพนักงานให้เข้มข้นขึ้น
เพื่อให้ได้บุคลากรที่มีความรู้ความสามารถรองรับการขยายฐานทางธุรกิจหรือทดแทนผู้บริหารที่จะเกษียณอายุ
รวมทั้งจัดให้มีหลักสูตรการอบรมเพื่อเตรียมความพร้อมเป็นผู้บริหาร (Management Trainee)
เรียนรู้แนวทางการบริหารของผู้จัดการแต่ละฝ่ายและความรู้อื่นๆที่จำเป็น
บริษัทจึงมีความมั่นใจในระดับหนึ่งว่า
บุคลากรที่ผ่านการอบรมหลักสูตรดังกล่าวมีความพร้อมสามารถบริหารจัดการธุรกิจให้เติบโตอย่างยั่งยืนได้

2.3 ความเสี่ยงจากภัยอันตรายที่อาจเกิดจากอัคคีภัย หรือ การก่อการร้าย

การดำเนินธุรกิจของบริษัทต้องมีการสำรองน้ำมันอากาศยานไว้ในถังเก็บน้ำมันอากาศยานที่คลังน้ำมันซึ่งตั้งอยู่บริเวณใกล้ท่าอากาศยานสุวรรณภูมิ
และ ดอนเมืองอาจทำให้มีความเสี่ยงที่จะเกิดอัคคีภัย หรือภัยอันตรายอื่นๆ เช่น การก่อการร้าย
เป็นต้น อันจะก่อให้เกิดความเสียหายอย่างมีนัยสำคัญต่อบุคคล ทรัพย์สิน สิ่งแวดล้อม และ
อาจทำให้การดำเนินงานของบริษัทหยุดชะงักได้

อย่างไรก็ดี บริษัทมีการจัดทำระบบบริหารจัดการอาชีวอนามัยและความปลอดภัย (Occupational
Health and Safety Assessment Series: OHSAS 18001:2001)
และมีนโยบายอาชีวอนามัยความปลอดภัย และสภาพแวดล้อมในการทำงาน
โดยถือเป็นหน้าที่ของพนักงานทุกคนที่ต้องรับผิดชอบปฏิบัติตามมาตรฐานโดยเคร่งครัด
รวมทั้งมีการจัดตั้งคณะกรรมการศูนย์การบริหารวิกฤต (Crisis Management Center: CMC)
รองรับหากเกิดเหตุการณ์วิกฤตที่มีผลกระทบต่อการดำเนินงานบริษัท

นอกจากนี้ บริษัทได้ถ่ายโอนความเสี่ยงส่วนหนึ่งโดยทำประกันภัยไว้กับ บมจ. ทิพยประกันภัย ร่วมกับ
บมจ.กรุงเทพประกันภัย ภายใต้กรมธรรม์หลัก 4 ฉบับ ประกอบด้วย

  1. กรมธรรม์ประกันภัยทรัพย์สินภายใต้ความคุ้มครองความเสี่ยงภัยทุกชนิด (All Risks
  Insurance Policy) โดยรวมความคุ้มครองในกรณีธุรกิจหยุดชะงักมูลค่าประกันภัยจำนวน
  6,183.7 ล้านบาท

  2. กรมธรรม์ประกันภัยก่อการร้าย และ วินาศภัย มูลค่าประกันภัยจำนวน 6,380.6 ล้านบาท

  3. กรมธรรม์ประกันภัยความรับผิดตามกฎหมายต่อบุคคลที่สาม มูลค่าประกันภัยจำนวน 750
  ล้านเหรียญสหรัฐฯ

  4.
  กรมธรรม์ประกันภัยทรัพย์สินภายใต้ความคุ้มครองความเสี่ยงภัยทุกชนิดสำหรับทรัพย์สินเฉพาะอุปกรณ์สำนักงาน
  อะไหล่ซ่อมบำรุงและทรัพย์สินของสนามบินภูมิภาค
  โดยรวมความคุ้มครองในกรณีธุรกิจหยุดชะงักของสนามบินภูมิภาค มูลค่าประกันภัยจำนวน 196.9
  ล้านบาท

3. ความเสี่ยงทางด้านการเงิน

บริษัทและกลุ่มบริษัทในเครือประกอบธุรกิจหลักเกี่ยวกับบริการพลังงานเพื่อเป็นการส่งเสริมและเพิ่มความแข็งแกร่งในการดำเนินธุรกิจดังกล่าวให้ครบวงจร
ดังนั้นความเสี่ยงด้านการเงินจึงขึ้นอยู่กับลักษณะการดำเนินงาน
สภาพคล่องและภาระการปฏิบัติตามเงื่อนไขสัญญาเงินกู้ของแต่ละบริษัทสรุปได้ดังนี้

3.1 บริษัทมีภาระการปฏิบัติตามเงื่อนไขชำระหนี้ระยะยาวต่อสถาบันการเงิน 4 วงเงินประกอบด้วย

1) สัญญาเงินกู้เพื่อลงทุนในโครงการระบบคลังน้ำมันเชื้อเพลิงอากาศยาน(Main Depot)
และโครงการให้บริการเติมน้ำมันเชื้อเพลิงอากาศยาน (Into-plane Services)
กับธนาคารกรุงเทพ จำกัด (มหาชน) ในวงเงิน 2,000 ล้านบาท อายุสัญญากู้ประมาณ 14 ปี
เริ่มชำระคืนเงินกู้ตั้งแต่ปี 2551 อัตราดอกเบี้ยเงินกู้เท่ากับดอกเบี้ยเงินฝากประจำ 3 เดือนบวก
1.5% โดย ณ วันที่ 31 ธันวาคม 2556 บริษัทมีภาระหนี้คงเหลือเท่ากับ 837.2 ล้านบาท

2) สัญญาเงินกู้เพื่อซื้อหุ้นของบริษัท ไทยเชื้อเพลิงการบิน จำกัด กับธนาคารกสิกรไทย จำกัด
(มหาชน) ในวงเงิน 800 ล้านบาท อายุสัญญากู้ประมาณ 14.5 ปี โดยเริ่มชำระคืนเงินกู้ตั้งแต่ปี
2550 อัตราดอกเบี้ยเงินกู้เท่ากับ THBFIX 6 MTH. + 1.15% ต่อปี
โดยบริษัทได้ทำสัญญาป้องกันความเสี่ยงทางด้านอัตราดอกเบี้ยเป็นอัตราคงที่เท่ากับ 5.8% ต่อปี โดย
ณ วันที่ 31 ธันวาคม 2556 บริษัทมีภาระหนี้คงเหลือเท่ากับ 222.2 ล้านบาท

3) สัญญาเงินกู้เพื่อซื้อหุ้นของบริษัท เจพี-วัน แอสเซ็ท จำกัด กับธนาคารธนชาต จำกัด (มหาชน)
ในวงเงิน 220 ล้านบาท อายุสัญญาเงินกู้ประมาณ 10 ปี โดยเริ่มชำระคืนเงินกู้ตั้งแต่ปี 2554
อัตราดอกเบี้ยเงินกู้เท่ากับ MLR – 2.0% ต่อปี โดย ณ วันที่ 31 ธันวาคม 2556
บริษัทมีภาระหนี้คงเหลือเท่ากับ 145 ล้านบาท

4) สัญญาเงินกู้เพื่อลงทุนในกิจการที่เกี่ยวข้อง กับธนาคารกรุงเทพ จำกัด (มหาชน)จำนวน 700
ล้านบาท ระยะเงินกู้ 8 ปี อัตราดอกเบี้ยเงินกู้กำหนดเป็นขั้นบันได โดยช่วง 2 ปีแรก เท่ากับ MLR
– 1.75% ต่อปี ปีที่ 3-5 เท่ากับ MLR – 1.5% ต่อปี และปีที่ 6 เป็นต้นไป เท่ากับ MLR –
1.25% ต่อปี บริษัทเริ่มจ่ายชำระคืนเงินกู้ตั้งแต่เดือนธันวาคม 2555 โดย ณ วันที่ 31 ธันวาคม
2556 บริษัทมีภาระหนี้คงเหลือ 525 ล้านบาท

ทั้งนี้บริษัทสามารถปฏิบัติตามเงื่อนไขสัญญาเงินกู้ได้ทุกวงเงิน
และยังสามารถดำรงเงื่อนไขทางการเงินได้ในระดับที่ดีกว่าข้อกำหนดของสัญญาอย่างมากรวมทั้งมีการสำรองวงเงินกระแสเงินสดเพื่อการชำระหนี้ล่วงหน้าจึงมีความเสี่ยงในระดับต่ำ

3.2 บริษัทย่อย (TARCO) มีภาระการปฏิบัติตามเงื่อนไขชำระหนี้ระยะยาวต่อสถาบันการเงิน โดยมี

  สัญญาเงินกู้เพื่อลงทุนในโครงการระบบส่งน้ำมันเชื้อเพลิงอากาศยานผ่านท่อแบบ Hydrant
  ที่ท่าอากาศยานสุวรรณภูมิ กับธนาคารกรุงเทพ จำกัด (มหาชน) ในวงเงิน 870 ล้านบาท
  อายุสัญญาเงินกู้สกุลเงินบาทประมาณ 13 ปี เริ่มชำระคืนเงินกู้ตั้งแต่ปี 2551
  อัตราดอกเบี้ยเงินกู้สกุลเงินบาทเท่ากับดอกเบี้ยเงินฝากประจำ 3 เดือนบวก 1.75% และ MLR
  – 2.25% ต่อปี โดย ณ วันที่ 31 ธันวาคม 2556 TARCO มีภาระหนี้คงเหลือเท่ากับ 107
  ล้านบาท

ทั้งนี้ จากการที่ TARCO
เป็นผู้ได้รับสิทธิให้ดำเนินการบริการระบบส่งน้ำมันเชื้อเพลิงอากาศยานผ่านท่อแบบ Hydrant
ที่ท่าอากาศยานสุวรรณภูมิเป็นระยะเวลา 30 ปี
ทำให้มีกระแสเงินสดรับจากรายได้ค่าบริการที่แน่นอนจึงมีความเสี่ยงในระดับต่ำ

3.3 บริษัทย่อย (FPT)
ผ่านกระบวนการตามแผนฟื้นฟูทำให้สามารถล้างขาดทุนสะสมได้ทั้งหมดโดยมีภาระหนี้
ตามแผนฟื้นฟูกิจการดังนี้

สัญญาชำระหนี้ให้แก่บริษัทในวงเงิน 795.33 ล้านบาท และ บมจ. บางจากปิโตรเลียมในวงเงิน
37.86 ล้านบาท จากกระแสเงินสดและหรือกระแสเงินสดส่วนเกินภายใน 10
ปีในอัตราดอกเบี้ยที่กำหนดเป็นขั้นบันไดดังนี้

  MLR – 1.75% ต่อปี ตั้งแต่วันที่ศาลมีคำสั่งเห็นชอบด้วยแผนจนถึงวันที่ 31 ตุลาคม 2556

  MLR – 1.50% ต่อปี ตั้งแต่วันที่ 1 พฤศจิกายน 2556 จนถึง 31 ตุลาคม 2559

  MLR – 1.25%ต่อปี ตั้งแต่วันที่ 1 พฤศจิกายน 2559 เป็นต้นไป

โดยเริ่มชำระหนี้เงินกู้งวดแรกในเดือนตุลาคม 2555 ณ วันที่ 31 ธันวาคม 2556 FPT
มีภาระหนี้คงเหลือเท่ากับ 656.14 ล้านบาท

3.4 บริษัทย่อย (JP-One) มีภาระการปฏิบัติตามเงื่อนไขชำระหนี้ระยะยาวต่อสถาบันการเงิน
โดยมี

สัญญาเงินกู้เพื่อจัดหารถเติมน้ำมันอากาศยาน(Hydrant Dispenser) ให้บริษัทเช่า กับ
ธนาคารธนาคารกรุงเทพ จำกัด (มหาชน) ในวงเงิน 90 ล้านบาท อายุสัญญากู้ 81 เดือน
อัตราดอกเบี้ยเงินกู้กำหนดเป็นขั้นบันไดโดย 6 เดือนแรกเท่ากับ MLR-2.50% ต่อปีลดลงทุก 6
เดือนในอัตรา 0.25% ต่อปี และปีที่ 4 เป็นต้นไปเท่ากับ MLR-1% ต่อปี โดย JP-One
ได้เบิกเงินกู้มาแล้วเป็นจำนวนเงิน 60 ล้านบาท และ JP-One
เริ่มชำระคืนต้นเงินกู้ในเดือนมีนาคม 2557

ทั้งนี้ JP-One ได้ดำเนินการโอนกิจการทั้งหมด (Entire Business Transfer)ให้แก่ FPT
ในวันที่ 1 กุมภาพันธ์ 2557 ทำให้คงเหลือเพียงบริษัทย่อย (FPT) ซึ่ง FPT
ได้รับประโยชน์จากการควบรวมกิจการในส่วนของการเพิ่มรายได้ค่าบริการขนส่งน้ำมันทางท่อที่ท่าอากาศยานสุวรรณภูมิในขณะที่ต้นทุนการดำเนินงานลดลง
ปัจจุบันมีวงเงินกระแสเงินสดเพียงพอต่อการชำระหนี้ตามแผนฟื้นฟูข้างต้นจึงมีความเสี่ยงในระดับต่ำ

3.5 บริษัทย่อย (IPS)
ประกอบกิจการรับจ้างบริษัทให้บริการเติมน้ำมันอากาศยานที่ท่าอากาศยานสมุย และสุโขทัย
โดยการรับเหมาค่าแรงเป็นส่วนใหญ่
บริษัทเรียกเก็บค่าบริการจากต้นทุนที่เกิดขึ้นจริงบวกด้วยอัตรากำไรตามเงื่อนไขในสัญญาจ้างบริการ
ปัจจุบัน IPS
มีสถานะเป็นบริษัทปลอดหนี้และไม่มีความจำเป็นต้องใช้สินเชื่อจากสถาบันการเงินแต่อย่างใด
ดังนั้นจึงไม่มีความเสี่ยงด้านการเงิน

4. ความเสี่ยงต่อการลงทุนของผู้ถือหุ้นที่อาจทำให้ไม่ได้รับเงินปันผล

บริษัทมีนโยบายการจ่ายเงินปันผลให้แก่ผู้ถือหุ้นในอัตราไม่ต่ำกว่าร้อยละ 50
ของกำไรหลังหักภาษีเงินได้นิติบุคคล สำรองตามกฎหมาย และสำรองอื่นๆในอัตราไม่น้อยกว่าร้อยละ
10 โดยคำนวณจากกำไรสุทธิตามงบการเงินเฉพาะของบริษัท
ซึ่งในอดีตที่ผ่านมาบริษัทมีการจ่ายปันผลเป็นไปตามนโยบายอย่างสม่ำเสมอและต่อเนื่อง
โดยอัตราการจ่ายเงินปันผลหลังหักสำรอง เฉลี่ย 4 ปีย้อนหลังตั้งแต่ปี 2552-2555 ประมาณร้อยละ
80.2

ซึ่งบริษัทคาดว่าผลการดำเนินงานของกลุ่มบริษัทในปี 2557 ยังมีแนวโน้มเติบโตได้อย่างต่อเนื่อง
และการขยายการลงทุนในโครงการต่างๆ ในอนาคต
มีความเป็นไปได้ต่ำที่จะส่งผลกระทบต่อความสามารถในการจ่ายเงินปันผลให้แก่ผู้ถือหุ้นจนทำให้บริษัทไม่สามารถจ่ายเงินปันผลแก่ผู้ถือหุ้นได้

4. ทรัพย์สินของบริษัทและบริษัทย่อย

4.1 ตารางแสดงทรัพย์สินที่ใช้ในการดำเนินงานของบริษัทและบริษัทย่อย ปี 2556

(หน่วย : ล้านบาท)

+---+-----------------------+------+-------+------+------+-----+-----+
|   | ลักษณะสำคัญ             | ลักษณ | อ     | มูลค่า | ค่า   | ม   | ภา  |
|   |                       | ะกรร | ายุการ |      | เสื่อม | ูลค่า | ระผ |
|   |                       | มสิทธิ์ |       |      | ราคา | สุทธิ | ูกพัน |
|   |                       |      | ใช้งาน |      | สะสม |     |     |
|   |                       |      | ที่เหลือ |      |      |     |     |
|   |                       |      | (ปี)   |      |      |     |     |
+---+-----------------------+------+-------+------+------+-----+-----+
| 1 | สิ่งปรับปรุงสินทรัพย์เช่า     | เ    | 1     | 1    | 9.05 | 2   | ไม่มี |
|   |                       | ป็นเจ | 7.48- | 1.53 |      | .48 |     |
|   | (Leasehold            | ้าของ | 18.01 |      |      |     |     |
|   | Improvement)          |      |       |      |      |     |     |
+---+-----------------------+------+-------+------+------+-----+-----+
| 2 | เครื่องตกแต่ง            | เ    | 0.04- | 25   | 18   | 65  | ไม่มี |
|   | อุปกรณ์สำนักงาน          | ป็นเจ | 10.01 | 1.04 | 5.06 | .98 |     |
|   | อุปกรณ์คอมพิวเตอร์และ     | ้าของ |       |      |      |     |     |
|   | รักษาความปลอดภัย(Office |      |       |      |      |     |     |
|   | furniture/Equipme     |      |       |      |      |     |     |
|   | nt/Computer/Security) |      |       |      |      |     |     |
+---+-----------------------+------+-------+------+------+-----+-----+
| 3 | อุปกรณ์และส             | เ    | 0.16- | 6,76 | 3,57 | 3,  | ไม่มี |
|   | ิ่งก่อสร้างระบบคลังเชื้อเพลิง | ป็นเจ | 20.59 | 1.90 | 4.99 | 186 |     |
|   |                       | ้าของ |       |      |      | .91 |     |
+---+-----------------------+------+-------+------+------+-----+-----+
| 4 | อุปกรณ์ท่อทางใต้ลานจอด    | เป็นเ | 9.08- | 1,74 | 43   | 1,  | ไม่มี |
|   |                       | จ้าขอ | 22.76 | 0.02 | 5.32 | 304 |     |
|   | (Hydrant Equipment)   | งและ |       |      |      | .70 |     |
|   |                       | อื่นๆ  |       |      |      |     |     |
|   |                       | ^    |       |      |      |     |     |
|   |                       | (1/) |       |      |      |     |     |
+---+-----------------------+------+-------+------+------+-----+-----+
| 5 | รถเติมน                | เ    | 0.25- | 86   | 69   | 175 | ไม่มี |
|   | ้ำมันอากาศยานและรถบริการ | ป็นเจ | 13.25 | 8.14 | 3.00 | .14 |     |
|   |                       | ้าของ |       |      |      |     |     |
|   | (Vehicle Fleet)       |      |       |      |      |     |     |
+---+-----------------------+------+-------+------+------+-----+-----+
| 6 | ยานพา                 | ส    | 0.05  | 3    | 1    | 18  | ไม่มี |
|   | หนะภายใต้สัญญาเช่าการเงิน | ัญญาเ | -5.00 | 1.97 | 3.04 | .93 |     |
|   |                       | ช่ากา |       |      |      |     |     |
|   | (Vehicle Financial    | รเงิน |       |      |      |     |     |
|   | Lease)                |      |       |      |      |     |     |
+---+-----------------------+------+-------+------+------+-----+-----+
| 7 | อุปกรณ์และสิ่งก่อ          | เป็นเ | 0.08- | 49   | 25   | 245 | ไม่มี |
|   | สร้างสถานีบริการในลานจอด | จ้าขอ | 19.76 | 6.30 | 1.06 | .24 |     |
|   |                       | งและ |       |      |      |     |     |
|   |                       | อื่นๆ  |       |      |      |     |     |
|   |                       | ^    |       |      |      |     |     |
|   |                       | (1/) |       |      |      |     |     |
+---+-----------------------+------+-------+------+------+-----+-----+
| 8 | อาคา                  | เป   | -     | 25   | -    | 255 | ไม่มี |
|   | รและอุปกรณ์ระหว่างก่อสร้าง | ็นเจ้า |       | 5.08 |      | .08 |     |
|   | / ติดตั้ง                | ของ^ |       |      |      |     |     |
|   |                       | (2/) |       |      |      |     |     |
+---+-----------------------+------+-------+------+------+-----+-----+
| 9 | ที่ดินและส่วนปรับปรุงที่ดิน    | เ    | -     | 16   | -    | 160 | ไม่มี |
|   |                       | ป็นเจ |       | 0.81 |      | .81 |     |
|   |                       | ้าของ |       |      |      |     |     |
+---+-----------------------+------+-------+------+------+-----+-----+
| 1 | โปรแกรมคอมพิวเตอร์      | เ    | 0.16  | 6    | 5    | 14  | ไม่มี |
| 0 |                       | ป็นเจ | -6.75 | 6.45 | 2.04 | .41 |     |
|   |                       | ้าของ |       |      |      |     |     |
+---+-----------------------+------+-------+------+------+-----+-----+
| 1 | สิทธิการใช้ที่ด            |      | 12.95 | 4    | 1    | 31  | ไม่มี |
| 1 | ินตามสัญญาเช่าของบริษัทย่อย |      |       | 3.85 | 2.48 | .37 |     |
+---+-----------------------+------+-------+------+------+-----+-----+
| 1 | สัมปทานของบริษัทย่อย      |      | 22.76 | 76   | 18   | 582 | ไม่มี |
| 2 |                       |      |       | 8.01 | 5.87 | .14 |     |
+---+-----------------------+------+-------+------+------+-----+-----+
|   | รวม                   |      |       | 1    | 5,41 | 6,  |     |
|   |                       |      |       | 1,45 | 1.91 | 043 |     |
|   |                       |      |       | 5.10 |      | .19 |     |
+---+-----------------------+------+-------+------+------+-----+-----+

หมายเหตุ 1/
รวมทรัพย์สินที่จะโอนให้กระทรวงการคลังตามสัญญาโครงการระบบให้บริการเชื้อเพลิงอากาศยานและสัญญา
อนุญาตให้ดำเนินการบริการส่งน้ำมันเชื้อเพลิงผ่านท่อแบบ Hydrant ณ ท่าอากาศยานสุวรรณภูมิ

  2/ ทรัพย์สินที่อยู่ระหว่างการก่อสร้างจะไม่นำมาคิดค่าเสื่อมราคา
  ดังนั้นอายุการใช้งานจึงยังไม่ลดลงโดยที่ อาคารจะมีอายุการใช้งาน 20 ปี
  และอุปกรณ์โดยทั่วไปจะมีอายุการใช้งานประมาณ 5 ปี

ตารางแสดงการสรุปสาระสำคัญของสัญญาเช่าทรัพย์สินระยะยาวของบริษัทและบริษัทย่อย

ณ 31 ธันวาคม 2556

+----------------+---------------+------------+------------+----------+
| ประเภท         | คู่สัญญา         | กำหนด      | ค          | การต     |
|                |               |            | ่าเช่าต่อเดือน | ่ออายุสัญญา |
|                |               | ร          |            |          |
|                |               | ะยะเวลาเช่า | (ล้านบาท)   |          |
+----------------+---------------+------------+------------+----------+
| ท่อทางใต้ลานจอด  | บมจ.          | 1 ต.ค. 55  | 0.77       | 3 ปี      |
| ณ              | ท่าอากาศยานไทย | ถึง         |            |          |
| ท่าอ            |               |            |            |          |
| ากาศยานดอนเมือง | * ตั้งแต่วันที่ 1   | 27 ม.ค.58  |            |          |
|                | ตุลาคม 2555    |            |            |          |
| (Hydrant       | เป็นต้นไป       |            |            |          |
| Pipeline)      | รัฐบาลมีนโยบาย  |            |            |          |
|                | เปิดให้บริการท่าอ |            |            |          |
|                | ากาศยานดอนเมือ |            |            |          |
|                | งอย่างเต็มรูปแบบ |            |            |          |
|                | ดัง            |            |            |          |
|                | นั้นบริษัทจึงได้ทำห |            |            |          |
|                | นังสือเพื่อขออนุญา |            |            |          |
|                | ตเข้าใช้งานระบบ |            |            |          |
|                | ท่อส่งน้ำมันเชื้อเพ |            |            |          |
|                | ลิงเพิ่มขึ้นจากเดิม |            |            |          |
|                | และถูกเรียกเก   |            |            |          |
|                | ็บค่าเช่าตั้งแต่วันที่ |            |            |          |
|                | 1 ตุลาคม 2555  |            |            |          |
|                | เป็นต้นไป       |            |            |          |
+----------------+---------------+------------+------------+----------+
| พื้นท            | กรมธนารักษ์     | 1 ม.ค. 55  | 0.62       | 3 ปี      |
| ี่ดินบริเวณคลังน้ำมัน |               | ถึง         |            |          |
|                |               |            |            |          |
| ( ดอนเมือง)     |               | 31 ธ.ค. 57 |            |          |
+----------------+---------------+------------+------------+----------+
| พื้นที่และอาค      | บมจ.          | 28 ก.ย. 53 | 0.78       | 3 ปี      |
| ารบริเวณในเขตลา | ท่าอากาศยานไทย | ถึง         |            |          |
| นจอดเครื่องบินท่าอ |               |            |            |          |
| ากาศยานดอนเมือง |               | 27 ก.ย. 56 |            |          |
|                |               | และ        |            |          |
|                |               |            |            |          |
|                |               | 28 ก.ย. 56 |            |          |
|                |               | ถึง         |            |          |
|                |               |            |            |          |
|                |               | 27 ก.ย. 59 |            |          |
+----------------+---------------+------------+------------+----------+
| พื้นที่นอกเขตลา    | บมจ.          | 28 ก.ย. 53 | 0.05       | 3 ปี      |
| นจอดเครื่องบินท่าอ | ท่าอากาศยานไทย | ถึง         |            |          |
| ากาศยานดอนเมือง |               |            |            |          |
|                |               | 27 ก.ย. 56 |            |          |
|                |               | และ        |            |          |
|                |               |            |            |          |
|                |               | 28 ก.ย. 56 |            |          |
|                |               | ถึง         |            |          |
|                |               |            |            |          |
|                |               | 27 ก.ย. 59 |            |          |
+----------------+---------------+------------+------------+----------+
| ที่ดิน ณ          | บมจ.          | 28 ก.ย.49  | 0.52       | 20 ปี     |
| ท่าอ            | ท่าอากาศยานไทย | ถึง         |            |          |
| ากาศยานสุวรรณภูมิ |               |            |            |          |
|                |               | 27 ก.ย.69  |            |          |
+----------------+---------------+------------+------------+----------+
| พื้นที่จอดรถเติมน   | บมจ.          | 1 ต.ค.55   | 0.27       | 3 ปี      |
| ้ำมันในเขตลานจอด | ท่าอากาศยานไทย | ถึง         |            |          |
| ณ              |               |            |            |          |
| ท่าอ            |               | 30 ก.ย.58  |            |          |
| ากาศยานสุวรรณภูมิ |               |            |            |          |
+----------------+---------------+------------+------------+----------+
| พื้นที่ห้องภาย      | บมจ.          | 28 ก.ย.52  | 0.06       | 3 ปี      |
| ในอาคารผู้โดยสาร | ท่าอากาศยานไทย | ถึง         |            |          |
| ณ              |               |            |            |          |
| ท่าอ            |               | 27 ก.ย.55  |            |          |
| ากาศยานสุวรรณภูมิ |               | และ        |            |          |
|                |               |            |            |          |
|                |               | 28 ต.ค.55  |            |          |
|                |               | ถึง         |            |          |
|                |               |            |            |          |
|                |               | 27 ก.ย.58  |            |          |
+----------------+---------------+------------+------------+----------+

4.2 นโยบายการลงทุนในบริษัทย่อยและบริษัทร่วม

บริษัทมีนโยบายลงทุนเฉพาะในกิจการที่ต่อเนื่องและเกี่ยวข้องกับธุรกิจของบริษัท
และนโยบายการบริหารงานในบริษัทดังกล่าว คือ
จะมีการส่งตัวแทนของบริษัทไปเป็นกรรมการในบริษัทดังกล่าวเพื่อมีส่วนร่วมในการกำหนดนโยบายที่สำคัญต่อการดำเนินธุรกิจของบริษัทนั้นๆ
โดยรายละเอียดของการลงทุนของบริษัทในปัจจุบัน
สามารถดูได้จากงบการเงินและหมายเหตุประกอบ

5. ข้อพิพาททางกฎหมาย

5.1 คดีความของบริษัท

  เมื่อวันที่ 4 พฤษภาคม 2555 บริษัทได้รับคำสั่งเรียกให้เข้ามาเป็นผู้ถูกฟ้องคดีที่ 4
  ในคดีที่รัฐวิสาหกิจแห่งหนึ่งและหน่วยราชการรวม 3 ราย ถูกฟ้อง ผู้ฟ้องคดีจำนวน 28 ราย
  ฟ้องว่าได้รับความเดือดร้อนจากกลิ่นไอระเหยน้ำมันจากคลังน้ำมันอากาศยาน โดยผู้ฟ้องคดี 27
  ราย เรียกร้องค่าเสียหายรายละ 300,000 บาท
  และผู้ฟ้องคดีอีกรายหนึ่งเรียกร้องค่าเสียหายจำนวน 1,000,000 บาท รวมค่าเสียหายทั้งสิ้น
  9.10 ล้านบาท นอกจากนี้ผู้ฟ้องคดีแต่ละรายยังเรียกร้องค่าเสียหายอีกเดือนละ 10,000 บาท
  จนกว่าจะดำเนินการไม่ให้เกิดกลิ่นไอระเหยน้ำมันจากคลังน้ำมันของบริษัท
  และให้บริษัทหยุดดำเนินการใช้งานคลังน้ำมันและหยุดกักเก็บน้ำมัน
  จนกว่าจะจัดให้มีอุปกรณ์ป้องกันและควบคุมกลิ่นไอระเหยน้ำมัน

  เมื่อวันที่ 7 สิงหาคม 255 บริษัทได้ยื่นคำให้การแก้คดีในส่วนของผู้ฟ้องคดี 28 รายแล้ว

  ต่อมาเมื่อวันที่ 15 ตุลาคม 255 มีผู้ฟ้องคดีมาฟ้องเพิ่มอีก 76 รายรวมเป็นจำนวน 104ราย
  รวมค่าความเสียหายทั้งสิ้น 31.90 ล้านบาท

  ปัจจุบันบริษัทอยู่ระหว่างรอคำสั่งศาลแจ้งให้ยื่นคำให้การแก้คดีสำหรับผู้ฟ้องคดีที่ 29 ถึง 104

  เมื่อวันที่ 8 มกราคม 2557
  ศาลได้ออกหมายแจ้งคำสั่งศาลจัดทำคำชี้แจงข้อเท็จจริงในประเด็นที่ศาลได้ระบุและจัดทำสำเนาหลักฐานมาพร้อมกันด้วยภายใน
  25 วัน นับแต่วันที่ได้รับหมาย ซึ่งหมายตราในวันที่ 10 มกราคม 2557

  ต่อมาเมื่อวันที่ 22 มกราคม 2557
  บริษัทได้ขอขยายระยะเวลายื่นคำชี้แจงพร้อมสำเนาพยานหลักฐานออกไปเป็นเวลาหนึ่งเดือน
  ถึงวันที่ 27 กุมภาพันธ์ 2557

  เมื่อวันที่ 26 กุมภาพันธ์ 2557
  บริษัทได้ยื่นคำชี้แจงและเอกสารประกอบต่อศาลปกครองกลางและต่อมาเมื่อวันที่ 14 มีนาคม
  2557 บริษัทได้ยื่นคำแถลงขอส่งเอกสารเพิ่มเติม

5.2 คดีความของบริษัทย่อย

  เมื่อวันที่ 22 สิงหาคม 2555
  รัฐวิสาหกิจแห่งหนึ่งได้ยื่นคำร้องต่อศาลล้มละลายกลางในคดีฟื้นฟูกิจการของบริษัท
  ขนส่งน้ำมันทางท่อ จำกัด (ลูกหนี้) ซึ่งเป็นบริษัทย่อย เพื่อขอยกเลิกข้อจำกัดสิทธิของลูกหนี้
  และขออนุญาตต่อศาลเป็นโจทก์ฟ้องลูกหนี้ในคดีแพ่ง เพื่อขอให้ลูกหนี้รื้อย้ายท่อขนส่งน้ำมัน
  โดยรัฐวิสาหกิจอ้างว่าลูกหนี้ปฏิบัติผิดสัญญาเช่าที่ดินเพื่อฝังท่อส่งน้ำมันและผลิตภัณฑ์ปิโตรเลียมขนานกับแนวทางรถไฟของรัฐวิสาหกิจ
  ลูกหนี้ได้ยื่นคัดค้านคำร้องดังกล่าวต่อศาลเมื่อวันที่ 12 ตุลาคม 2555

  เมื่อวันที่ 26 เมษายน 2556
  ศาลเห็นว่ามูลหนี้ดังกล่าวเป็นมูลหนี้ที่เกิดขึ้นภายหลังศาลให้ฟื้นฟูกิจการ
  และก่อนวันที่ศาลมีคำสั่งเห็นชอบด้วยแผน
  ศาลพิจารณาแล้วอนุญาตให้ฟ้องลูกหนี้เป็นคดีแพ่งได้ตามที่ร้องขอ

  เมื่อวันที่ 20 กันยายน 2556
  ผู้ให้เช่าที่ดินได้ยื่นคำฟ้องต่อศาลแพ่งให้บริษัทย่อยดำเนินการรื้อย้ายแนวท่อ
  ซึ่งบริษัทย่อยได้ยื่นคำให้การแก้คดีดังกล่าวเมื่อวันที่ 28 พฤศจิกายน 2556

  เมื่อวันที่ 16 ธันวาคม 2556
  ศาลได้นัดชี้สองสถานและกำหนดวันนัดสืบพยานโดยศาลได้นัดสืบพยานฝ่ายการรถไฟแห่งประเทศไทยและฝ่ายบริษัทย่อย
  ในวันที่ 26 ถึง 28 มีนาคม 2557

  ณ วันที่ 31 ธันวาคม 2556 คดีอยู่ระหว่างพิจารณาในชั้นศาล
  ซึ่งบริษัทได้ประมาณการหนี้สินนี้ไว้ในการรวมธุรกิจกับบริษัทย่อยดังกล่าว เป็นจำนวนเงินประมาณ
  100 ล้านบาท
  และฝ่ายบริหารเชื่อว่าสถานการณ์ดังกล่าวจะไม่ส่งผลกระทบต่อการจัดส่งน้ำมันของบริษัทย่อยแต่อย่างใด

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท บริการเชื้อเพลิงการบินกรุงเทพ จำกัด (มหาชน)

ที่ตั้งสำนักงานใหญ่ 171/2 ถนนกำแพงเพชร 6 แขวงดอนเมือง เขตดอนเมือง กรุงเทพฯ 10210

โทรศัพท์ : 02 834 8900 โทรสาร : 02 8348999

Web Site: www.bafsthai.com

ประเภทธุรกิจ ให้บริการระบบจัดเก็บ และเติมน้ำมันเชื้อเพลิงอากาศยาน

เลขทะเบียนบริษัท 0107538000487

ทุนจดทะเบียน 509.998 ล้านหุ้น มูลค่าหุ้นละ 1 บาท รวมมูลค่า 509.998 ล้านบาท

ทุนชำระแล้ว 509.997 ล้านหุ้น มูลค่าหุ้นละ 1 บาท รวมมูลค่า 509.997 ล้านบาท

บุคคลอ้างอิง

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

62 ถนนรัชดาภิเษก แขวงคลองเตย กรุงเทพฯ 10110

โทรศัพท์ : 02 229 2800 โทรสาร : 02 359 1259

ผู้สอบบัญชี บริษัท สอบบัญชีธรรมนิติ จำกัด 

 267/2 ถนนประชาราษฎร์ สาย 1 แขวงบางซื่อ เขตบางซื่อ กรุงเทพฯ 10800

โทรศัพท์ : 02 587 8080 โทรสาร : 02 586 0301

รายชื่อกิจการที่บริษัทถือหุ้น

+---------------------+-----------------------+-------+--------+-----+
| ชื่อบริษัท              | ประเภทธุรกิจ            | ชนิด   | ทุนจด   | สัดส |
|                     |                       | ของหุ้น | ทะเบียน | ่วนก |
|                     |                       |       |        | ารถ |
|                     |                       |       | ช      | ือหุ้น |
|                     |                       |       | ำระแล้ว |     |
|                     |                       |       |        | (   |
|                     |                       |       | (ล     | ร้อย |
|                     |                       |       | ้านบาท) | ละ) |
+---------------------+-----------------------+-------+--------+-----+
| บริษัท ไ              | ให้บริการระบบส่งน้ำม      | สามัญ  | 530    | 90  |
| ทยเชื้อเพลิงการบิน จำกัด | ันเชื้อเพลิงอากาศยานผ่านท่อ |       |        | .00 |
|                     | ณ ท่าอากาศยานสุวรรณภูมิ   |       |        |     |
| 99 หมู่ที่ 10           |                       |       |        |     |
| ตำบลศีรษะจรเข้น้อย     |                       |       |        |     |
| อำเภอบางเสาธง       |                       |       |        |     |
| สมุทรปราการ 10540    |                       |       |        |     |
|                     |                       |       |        |     |
| โทรศัพท์ 02 134       |                       |       |        |     |
| 4021-6 โทรสาร 02    |                       |       |        |     |
| 134 0420            |                       |       |        |     |
+---------------------+-----------------------+-------+--------+-----+
| บริษัท ขนส่งน          | เก็บรักษา               | สา    | 260.67 | 90  |
| ้ำมันทางท่อ จำกัด ^(1/) | และดำ                 | มัญและ |        | .72 |
|                     | เนินการขนส่งน้ำมันเชื้อเพลิง |       |        |     |
| 424 ถนนกำแพ         | ทางระบบท่อส่งน้ำมันใต้พื้นดิน | บ     |        |     |
| งเพชร 6 แขวงดอนเมือง |                       | ุริมสิทธิ์ |        |     |
|                     |                       |       |        |     |
| เขตดอ               |                       |       |        |     |
| นเมือง กรุงเทพฯ 10210 |                       |       |        |     |
|                     |                       |       |        |     |
| โ                   |                       |       |        |     |
| ทรศัพท์ 02 574 6180-3 |                       |       |        |     |
|                     |                       |       |        |     |
| โทรสาร 02 574 6101  |                       |       |        |     |
+---------------------+-----------------------+-------+--------+-----+
| บริษัท เจพี-ว          | ขนส่งน้ำมันเชื้อเพลิง       | สามัญ  | 600    | 92  |
| ัน แอสเซ็ท จำกัด ^(2/) | ทางระบบท่อส่งน้ำมันใต้พื้นดิน |       |        | .50 |
|                     |                       |       |        |     |
| 171/2 ถนนกำแพงเพชร  |                       |       |        |     |
| 6 แขวงดอนเมือง       |                       |       |        |     |
| เขตดอนเมือง กรุงเทพฯ  |                       |       |        |     |
| 10210               |                       |       |        |     |
|                     |                       |       |        |     |
| โทรศัพท์ 02 929 6090  |                       |       |        |     |
| โทรสาร 02- 929 6098 |                       |       |        |     |
+---------------------+-----------------------+-------+--------+-----+
| บริษัท บริก            | เติมน้ำมันให้แก่อากาศยาน   | สามัญ  | 0.12   | 83  |
| ารน้ำมันอากาศยาน จำกัด | ซึ่งเป                  |       |        | .33 |
|                     | ็นการรับเหมาเฉพาะแรงงาน |       |        |     |
| 171/2 ถนนกำแพงเพชร  | โดยปัจจุบันให้บริการ ณ     |       |        |     |
| 6 แขวงดอนเมือง       | ท่าอากาศยานสมุย         |       |        |     |
| เขตดอนเมือง กรุงเทพฯ  | และท่าอากาศยานสุโขทัย    |       |        |     |
| 10210               |                       |       |        |     |
|                     |                       |       |        |     |
| โทรศัพท์ 02-834       |                       |       |        |     |
| 8982-3 โทรสาร 02    |                       |       |        |     |
| 834 8999            |                       |       |        |     |
+---------------------+-----------------------+-------+--------+-----+

หมายเหตุ:

1/ วันที่ 3 กุมภาพันธ์ 2557 บริษัท ขนส่งน้ำมันทางท่อ จำกัด (FPT)
ได้ดำเนินการจดทะเบียนเพิ่มทุนจากจำนวน 139.27 ล้านบาท เป็นจำนวน 260.67 ล้านบาท
โดยการออกหุ้นสามัญจำนวน 24,278,941 หุ้น ให้แก่ผู้ถือหุ้นของบริษัท เจพี-วัน แอสเซ็ท จำกัด
(JP-One) เพื่อแลกกับทรัพย์สินของ JP-One

2/ วันที่ 1 กุมภาพันธ์ 2557 บริษัท เจพี-วัน แอสเซ็ท จำกัด
ได้ดำเนินการโอนกิจการทั้งหมดให้แก่บริษัท ขนส่งน้ำมันทางท่อ จำกัด
และได้จดทะเบียนเลิกบริษัทต่อกรมพัฒนาธุรกิจการค้า กระทรวงพาณิชย์ เรียบร้อยแล้ว ในวันที่ 3
กุมภาพันธ์ 2557

6.2 ข้อมูลสำคัญอื่น

- ไม่มี-

[1] JP-One ได้โอนกิจการทั้งหมดให้แก่ FPT เมื่อวันที่ 1 กุมภาพันธ์ 2557